polyglot-tagger/wikipedia-language-snippets-filtered huggingface dataset:
ಬೈದು ಪ್ರೊಥೀಮ್ ಸೇವೆಗಳನ್ನು ಒದಗಿಸುತ್ತಿದ್ದು ಬೈದು ಯುನಿಯನ್ ಸದಸ್ಯರು ಇದರ ಮೂಲಕ ತಮ್ಮ ಆಸ್ತಿ ವಿವರಗಳನ್ನು ಗ್ರಾಹಕರ ಪ್ರೊತ್ಸಾಹಿತ ಸೈಟ್ ಗಳ ಕೊಂಡಿಗಳ ಮೂಲಕ ಗ್ರಾಹಕರ ಆಸ್ತಿ ವಿವರ ಅದರಲ್ಲಿನ ಅಂಶಗಳನ್ನು ಅದು ನೀಡುತ್ತಿದೆ. ತನ್ನ ಗ್ರಾಹಕರ ಒಟ್ಟು ಲಿಂಕ್ ಗಳ ಆಧಾರದ ಮೇಲೆ ಬೈದು ಈ ಪ್ರೊಥೀಮ್ ಸೇವೆಯನ್ನು ತನ್ನ ಗ್ರಾಹಕ ಸಮುದಾಯಕ್ಕೆ ನೀಡುತ್ತದೆ.ಇದರ ಬಹುತೇಕ ಲಾಭಗಳು ಗ್ರಾಹಕರ ಪ್ರಿ-ಆಗ್ರೀಡ್ ಅಂದರೆ ನಿರ್ಧಾರಿತ ನಿಯಮಗಳ ಮೇಲೆ ಇದನ್ನು ಅಳವಡಿಸಲಾಗುತ್ತದೆ. ಬೈದು ತನ್ನ ಗ್ರಾಹಕರ ಸರ್ಚ್ ರಿಜಲ್ಟ್ ಪೇಜಗಳ ಮೂಲಕ ನಿಗದಿತ-ರಾಂಕಿಂಗ್ ಸೇವೆಗಳನ್ನು ಒದಗಿಸುತ್ತದೆ.ಇದಕ್ಕೆ ಪ್ರಶ್ನಾವಳಿಗಳ-ಸೂಕ್ಷ್ಮತೆ ಉಳಿಸಿ ಪಠ್ಯ ಸರ್ಚ್ ಫಲಿತಾಂಶಗಳ ನೀಡಲಾಗುತ್ತದೆ. ಅದರ ಟಾರ್ಗೆಟೈಜ್ ಮೆಂಟ್ ನಿಗದಿತ ಗುರಿ ಸೇವಾ ಪರಿಕರಗಳು ಗ್ರಾಹಕರ ಮೇಲೆ ಅದರ ಇಂಅಟರ್ ನೆಟ್ ಬಳಕೆದಾರರಿಗೆ ಅವರ ಜಾಹಿರಾತುಗಳ ಪ್ರದರ್ಶನಕ್ಕೆ ಅನುಕೂಲ ಮಾಡುತ್ತದೆ.ಇಲ್ಲಿ ನಿಶ್ಚಿತ ವೆಬ್ ಪುಟಗಳನ್ನು ತನ್ನದೇ ನಿಗದಿತ ಗುರಿಯಲ್ಲಿರುವ ಗ್ರಾಹಕರಿಗೆ ತಲುಪಿಸಲು ಪ್ರಯತ್ನಿಸುತ್ತದೆ.
ಬೈದು ಯುನಿಯನ್ ಹಲವಾರು ಇನ್ನಿತರ ಮೂರನೆಯ ಪಕ್ಷಗಾರರ ಸದಸ್ಯರ ವೆಬ್ ಸೈಟ್ ಮತ್ತು ಸಫ್ಟ್ ವೇರ್ ಅಳವಡಿಕೆಗಳನ್ನು ಪ್ರದರ್ಶಿಸುತ್ತದೆ. ಬೈದು ಯುನಿಯನ್ ಸದಸ್ಯರು ಬೈದು ಸರ್ಚ್ ಬಾಕ್ಸ್ ಅಥವಾ ಟೂಲ್ ಬಾರ್ ಬಳಸಿ ಅದನ್ನುಆಯೋಜಿತ ಕೊಂಡಿಗಳೊಂದಿಗೆ ಸೇರಿಸುತ್ತಾರೆ.ಇದು ತನ್ನ ಕಾರ್ಯಲಕ್ಷಣಗಳನ್ನು ಇದರಲ್ಲಿ ತೋರಿಸುತ್ತದೆ. ಬಳಕೆದಾರರು ಬೈದು ಸರ್ಚ್ ಮೂಲಕ ಅಥವಾ ಟೂಲ್ ಬಾರ್ ಮುಖಾಂತರ ಆಯೋಜಿತ ಕೌಂಡಿಗಳನ್ನು ಕ್ಲಿಕಿಸಿ ತಮಗೆ ಬೇಕಾದ ಜಾಗದಲ್ಲಿನ ಅಂಶಗಳಿಗೆ ಹೋಗಬಹುದು. ಬೈದು ತನ್ನ ವಿವಿಧ ಕಾರ್ಯಕ್ರಮಗಳ ಮೂಲಕ ತನ್ನ ಗ್ರಾಹಕರಿಗೆ ಆನ್ ಲೈನ್ ಅಡ್ವೈರ್ಟೈಜಿಂಗ್ ನ್ನು ಬೈದು ಯುನಿಯನ್ ವೈಬ್ ಸೈಟ್ ಗಳ ಮುಖಾಂತರ,ಜಾಹಿರಾತಿನಿಂದ ಬಂದ ಶುಲ್ಕವನ್ನು ಹಂಚಿಕೆ ಮಾಡಲಾಗುತ್ತದೆ.ಇವುಗಳು ಬೈದು ಯುನಿಯನ್ ವೆಬ್ ಸೈಟ್ ಗಳ ಮಾಲಿಕರಲ್ಲಿ ನಮೂದಿಸಲಾಗುತ್ತದೆ.
ಕವಿತೆಯ ಸಂಪೂರ್ಣ ಸಾರಾಂಶ: ಆಕಾಶದಲಿ ಹೂಗಳು ಸುರಿಮಳೆಗೈಯುತ್ತಿವೆ,ನಕ್ಷತ್ರಗಳು ಮಳೆಯಂತೆ ಕೆಳಕ್ಕೆ ಬೀಳುತ್ತಿವೆ, ಇಡೀ ಬೀದಿಗಳಲ್ಲಿ ಸುವಾಸನೆ ತುಂಬಿ ತುಳುಕುತ್ತಿದೆ,ಅಲಂಕೃತ ರಥವನ್ನು ರತ್ನ-ವಜ್ರಾಭರಣ ಖಚಿತ ಅಶ್ವಗಳು ಎಳೆಯುತ್ತಿವೆ,ಮಿಂಚುವ ಮೀನುಗಳು ಬೃಹತ್ ಡ್ರ್ಯಾಗನ್ ನಂತಹ ದೊಡ್ಡ ಜಲಪ್ರಾಣಿಗಳು ಇಡೀ ರಾತ್ರಿ ದೀಪ ಹಿಡಿದು ನೃತ್ಯ ಮಾಡುತ್ತವೆ. ಚಿನ್ನದ ಎಳೆಗಳಿಂದ ಅಲಂಕೃತ ದೇಹವೊಂದು ತನಗೆ ಪಾತರಗಿತ್ತಿ ಬಣ್ಣ ಮೆತ್ತಿಕೊಂಡು ಎಲ್ಲೆಡೆಯೂ ನವಿರಾದ ಕಂಪನ್ನು ಬೀರುತ್ತಿದೆ. ಈ ವ್ಯಕ್ತಿಗಾಗಿ ಇಡೀ ರಾತ್ರಿಯಲ್ಲಾ ಹುಡುಕಾಡಿದರೂ ಕಾಣಿಸಿದ ಈತ ಹಠಾತ್ ನೇ ಹಿಂದೆ ತಿರುಗಿದಾಗ ಆತ ಅಲ್ಲಿಯೇ ಇದ್ದ,ಬೀದಿಯ ಕಟ್ಟಕಡೆಯ ಅಂಚಿನಲ್ಲಿದ್ದ ಅಮಂದ ಬೆಳಕಿನಲ್ಲಿ ಆತ ಕಣ್ಸೆಳೆದ.
ಮಾಹಿತಿಗಾಗಿ ಬೈದು ಅಸಂಖ್ಯಾತ ಸೇವೆಗಳ ನ್ನು ಒದಗಿಸುತ್ತದೆ,ಚೀನಾದ ಭಾಷಾ ಗುಚ್ಛದ ಸಹಾಯದಿಂದ ಹಲವು ವಿಷಯಗಳ ಪತ್ತೆಗೆ ನೆರವಾಗುತ್ತದೆ.ಉದಾಹರಣೆಗೆ ಚೀನೀಸ್ ಭಾಷೆಯ ಧ್ವನಿ ವಿಜ್ಞಾನ ಸಂಕೇತಗಳ ಬಳಸಿ ಅಗತ್ಯ ಮಾಹಿತಿ ಸಂಗ್ರಹಿಸಲು ಸಹಾಯ ಮಾಡುತ್ತದೆ,ಶೀಘ್ರ ಪತ್ತೆಯ ಹುಡುಕಾಟ,ಕ್ಷಣಾರ್ಧದಲ್ಲಿ ಛಾಯಾಚಿತ್ರಗಳು,ಶಬ್ದಾಕ್ಷರಗಳ ಪರೀಕ್ಷೆ,ಶೇರು ತಿಳಿವಳಿಕೆ,ಸುದ್ದಿ,ತಿಳಿವಳಿಕೆಗಳು,ಪೊಸ್ಟ್ ಬಾರ್ ,ಪ್ರತಿಬಿಂಬಗಳು,ವಿಡಿಯೊ ಮತ್ತು ಸ್ಪೇಸ್ ಗಳ ಮಾಹಿತಿ,ಮತ್ತು ಹವಾಮಾನ,ರೈಲು ಹಾಗು ವಿಮಾನ ವೇಳಾಪಟ್ಟಿ ಅಲ್ಲದೇ ಇನ್ನುಳಿದ ಸ್ಥಳೀಯ ಮಾಹಿತಿಗಳ ಒದಗಿಸುತ್ತದೆ. ದಿ ಯುಜರ್ -ಏಜೆಂಟ್ ಸ್ಟ್ರಿಂಗ್ ಬೈದು ಸರ್ಚ್ ಎಂಜಿನ್ ಗೆ ಸಹಾಯ ಮಾಡುತ್ತದೆ;ಇದನ್ನು ಬೈದುಸ್ಪೈಡರ್ ಎಂದು ಕರೆಯಲಾಗುತ್ತದೆ.
ಬೈದು ಹಲವಾರು ಸಲಹಾ ಸೇವೆಗಳನ್ನೂ ಒದಗಿಸುತ್ತದೆ,ಅಕೌಂಟ್ ಮ್ಯಾನೇಜ್ ಮೆಂಟ್ ಮತ್ತು ನಿರ್ವಹಣಾ ವರದಿಗಳನ್ನು ನೀಡುತ್ತದೆ. ಬೈದು ಸಲಹೆ ಮಾಡುವ ಪ್ರಕಾರ ಅದಕ್ಕೆ ಸಮನಾದ ಅರ್ಥವಿವರಗಳನ್ನು ನೀಡಿ ಅದಕ್ಕೆ ಸಂಬಂಧಿಸಿದ ಕಿವರ್ಡ್ ಮತ್ತು ಪಠ್ಯವನ್ನು ಸರ್ಚಿಂಗ್ ನಲ್ಲಿ ನೀಡುತ್ತದೆ. ಈ ಸಲಹೆಗಳು ಕ್ಲಿಕ್ -ಥ್ರು ಮೂಲಕ ಸುಧಾರಣೆ ಕಾಣುತ್ತವೆ.ಗ್ರಾಹಕರ ಲಿಸ್ಟಿಂಗ್ ಮತ್ತು ಬಳಕೆದಾರರ ಆಯ್ಕೆಗಳನ್ನು ಅಧಿಕಗೊಳಿಸುವ ಪ್ರಕ್ರಿಯೆಗೆ ಚಾಲನೆ ನೀಡಲಾಗುತ್ತದೆ. ಬೈದು ಆನ್ ಲೈನ್ ಮೇಲೆ ಕ್ಲಿಕ್ ಥ್ರು ಗಳ ಒಟ್ಟು ಸಂಖ್ಯೆ ಗಣಿಸಿ ಅದಕ್ಕೆ ಸಂಭಂಧಿಸಿದ ಕಿವರ್ಡಗಳನ್ನು ಒಟ್ಟು ವೆಚ್ಚಗಳ ಪಟ್ಟಿ ಮತ್ತು ಸಂಭಂಧಿತ ಅಂಕಿಅಂಶಗಳನ್ನು ನೀಡುತ್ತದೆ.ಆಯಾ ಭೌಗೋಳಿಕತೆಗನುಗುಣವಾಗಿ ಒದಗಿಸುತ್ತದೆ.
ಕಳೆದ ಆಗಷ್ಟ್ 2010 ನಲ್ಲಿ ವಾಲ್ ಸ್ಟ್ರೀಟ್ ಜರ್ನಲ್ ನಲ್ಲಿ ಬಂದ ಲೇಖನದ ಪ್ರಕಾರ ಗೂಗಲ್ ತನ್ನ ಇಂಟರ್ ನೆಟ್ ಸರ್ಚ್ ಸೇವೆಯನ್ನು ಚೀನಾದಿಂದ ಹೊರ ಹಾಕಿ ಹಾಂಗ್ ಕಾಂಗ್ ಗೆ ಹೋದಾಗ ಅದರ ಆದಾಯವು ಏರಿಕೆಯನ್ನೇ ಕಂಡಿತು.ಆದರೆ ಬೈದುವಿನ ಜಾಹಿರಾತು ಆದಾಯದಲ್ಲಿ ಒಟ್ಟು ಆರರಷ್ಟು ಹೆಚ್ಚಳ ಅಕಂಡಿತು,ಎರಡನೆಯ ವರ್ಷದ ಮೊದಲ ಮೂರು ತಿಂಗಳಲ್ಲಿ ಅದು 70% ರಷ್ಟಾಗಿತ್ತು,ಎಂದು ಬೀಜಿಂಗ್ ಮೂಲದ ಸಂಶೋಧನಾ ಸಂಸ್ಥೆ ಅನ್ ಲೈಸಿಸ್ ಇಂಟರ್ ನ್ಯಾಶನಲ್ ವರದಿ ಮಾಡಿದೆ.
ಆಗ 1944 ರ ವೇಳೆಗೆ ರಾಬಿನ್ ಲಿ ಇನ್ ಫಾರ್ಮೇಶನ್ ಸರ್ವಿಸಿಸ್,ಇದು ನಿವ್ ಜರ್ಸಿಯ ಡೊವ್ ಜೊನ್ಸ್ ಅಂಡ್ ಕಂಪನಿಯ ವಿಭಾಗವಾಗಿತ್ತು.ಅಲ್ಲಿ ಅವರು ದಿ ವಾಲ್ ಸ್ಟ್ರೀಟ್ ಜರ್ನಲ್ ಗೆ ಆನ್ ಲೈನ್ ಸಂಪುಟ ಅಭಿವೃದ್ಧಿಗೆ ಸಹಾಯ ಮಾಡಿದರು. ಆತ ಈ ಸರ್ಚ್ ಎಂಜಿನ್ ಗಳಿಗಾಗಿ ಉತ್ತಮ ಅಂಕಗಣಿತದ ಸೂತ್ರಗಳ ಮೇಲೆ ಕೆಲಸ ಮಾಡಿದ. ಆತ ಇನ್ ಫಾರ್ಮೇಶನ್ ಸರ್ವಿಸಿಸ್ ಗಾಗಿ ಮೇ 1994 ರಿಂದ ಜೂನ್ 1997 ರ ವರೆಗೆ ಕೆಲಸ ನಿರ್ವಹಿಸಿದ.
ಈ ಕವಿತೆಯ ಮೂಲಾರ್ಥ ಅಥವಾ ಉದ್ದೇಶವೆಂದರೆ ಚೀನಾದಲ್ಲಿ ಹುಡುಗಿಯರು ಸಾಮಾನ್ಯವಾಗಿ ಮನೆಯೊಳಗಡೆಯೇ ಉಳಿಯುತ್ತಾರೆ; ಅವರು ಕೇವಲ ಲ್ಯಾಂಟೆರ್ನ್ ಫೆಸ್ಟಿವಲ್ ದಂದು ಮಾತ್ರ ಹೊರಗೆ ಕಾಣಿಸಿಕೊಳ್ಳುತ್ತಾರೆ. ಆ ಲಾಟೀನ್ ಬೆಳಕುಗಳಲ್ಲಿ ಜನಸಾಗರ ಮತ್ತು ಗೌಜು-ಗಲಾಟೆಯಲ್ಲಿ ಅವರು ನುಸುಳಿ ಹೋಗಿ ತಮ್ಮ ಪ್ರಿಯತಮನನ್ನು ಕಾಣುತ್ತಾರೆ,ಅಲ್ಲದೇ ಮುಂದಿನ ವರ್ಷ ಮತ್ತೆ ಸಿಗುವುದಾಗಿ ಅವರೊಂದಿಗೆ ವಾಗ್ದಾನ ಮಾಡುತ್ತಾರೆ.
ಈ ಹೆಸರು "ಬೈದು" ಎಂಬುದು ಕ್ಶಿನ್ ಕಿಜಿಯ ಶಾಸ್ತ್ರೀಯ ಕವಿತೆ "ಗ್ರೀನ್ ಜೆಡೆ ಟೇಬಲ್ ಇನ್ ದಿ ಲ್ಯಾಂಟರ್ನ್ ಫೆಸ್ಟಿವಲ್ " ಎಂಬುದರ ಸಾಲುಗಳಲ್ಲಿನ ಹೇಳಿಕೆಯನ್ನು ಇಲ್ಲಿ ಭಟ್ಟಿ ಇಳಿಸಲಾಗಿದೆ.
"ನಾನು ಆತನನ್ನು ನೂರಾರು ಸಾವಿರಾರು ಬಾರಿ ಆತನನ್ನೋ ಗುಂಪಿನಲ್ಲಿ ಹುಡುಕಲು ಪ್ರಯತ್ನಿಸಿದೆ,ಆದರೆ ನಾನು ಆಕಸ್ಮಿ ಕವಾಗಿ ಹಠಾತ್ ಆಗಿ ಹಿಂದುರಿಗಿ ನೋಡಿದಾಗ,ಆ ಮಂದಬೆಳಕಿನಲ್ಲಿ ನಾನವನನ್ನು ಕಂಡೆ."
ಚೀನಾ, ಮೈಕ್ರೊಸಾಫ್ಟ್ನ ಬಿಂಗ್ ಮತ್ತು ಮೆಸೆಂಜರ್, ಸೈನಾ, ಸೊಹುನ ಸೊಗೌ, ವಿಕಿಪಿಡಿಯಾ, ನೆಟ್ ಈಜ್ನ ಯೌಡೌವಾ,ಟೆನ್ಸೆಂಟ್ನ . ಮತ್ತುಪೈಪೈ, ಅಲಿಬಾಬಾನ ತಾವೊಬಾವೊ, ಟಾಮ್ ಆನ್ ಲೈನ್, ಎಕ್ಸ್ ನೆಲೆ ನ ಗೌಗೌ ಮತ್ತು ಈಚ್ ನೆಟ್ ಅಲ್ಲದೇ ಇನ್ನಿತರರೊಂದಿಗೆ ಸ್ಪರ್ಧಿಸುತ್ತದೆ.
ಚೀನಾದಲ್ಲಿ ಇಂಟರ್ ನೆಟ್ ಬಳಕೆದಾರರ ಸಂಖ್ಯೆಯು ಜೂನ್ 2009 ರ ಹೊತ್ತಿಗೆ 338 ದಶಲಕ್ಷಗಳಿಗೇರಿದೆ.ಚೀನಾ ಇಂಟರ್ ನೆಟ್ ನೆಟ್ವರ್ಕ್ ಇನ್ ಫಾರ್ಮೇಶನ್ ಸೆಂಟರ್ ವರದಿ ಮಾಡಿದೆ.
ಬೈದು ಸುಮಾರು 740 ದಶಲಕ್ಷ ವೆಬ್ ಪುಟಗಳು,80 ದಶಲಕ್ಷ ಪ್ರತಿಂಬಿಂಗಳು ಮತ್ತು 10 ದಶಲಕ್ಷ ಮಲ್ಟಿಮೀಡಿಯಾ ಫೈಲ್ ಗಳ ಸೂಚ್ಯಂಕ ಪಟ್ಟಿಯನ್ನು ಪ್ರದರ್ಶಿಸುತ್ತದೆ. ಬೈದು ಮಲ್ಟಿ-ಮಿಡಿಯಾ ಅಂಶಗಳಾದ 3 ಸಂಗೀತ ಮತ್ತು ಚಲನಚಿತ್ರಗಳನ್ನೊಳಗೊಂಡಿದೆ. ಮತ್ತು -ಮೂಲದ ಸಂಚಾರಿ ಹುಡುಕಾಟದ ಅಂದರೆ ಮೊಬೈಲ್ ಸರ್ಚ್ ಗೆ ತಾಣವಾಗಿದೆ.
ಅದೇ ವೇಳೆಗೆ 1966 ರಲ್ಲಿ ಗಾಗಿ ಲಿ ರಾಂಕ್ ಡೆಕ್ಸ್ ಸೈಟ್ ಸ್ಕೊರಿಂಗ್ ನ್ನು ಸರ್ಚ್ ಎಂಜಿನ್ ಗಾಗಿ ಅಂಕಗಣಿತೀಯ ಸೂತ್ರದ ಮೇಲೆ ಪೇಜ್ ರಾಂಕಿಂಗ್ ನ್ನು ಅಭಿವೃದ್ದಿಪಡಿಸಿದರು.ಈ ತಂತ್ರಜ್ಞಾನಕ್ಕಾಗಿ ಅವರು ನ ಹಕ್ಕುಸ್ವಾಮ್ಯ ಪಡೆದುಕೊಂಡರು. ಹೀಗೆ ಅವರು ಈ ತಂತ್ರಜ್ಞಾನವನ್ನು ಬೈದು ಸರ್ಚ್ ಎಂಜಿನ್ ಗಾಗಿ ಬಳಸಿದರು.
ಬೈದುವಿನ ಬ್ರಾಂಡ್ ಅಡ್ವರ್ಟೈಜಿಂಗ್ ಜಾಹಿರಾತುದಾರರಿಗೆ ತಮ್ಮ ಬ್ರಾಂಡೆಡ್ ಮಾರಾಟ ವಸ್ತುಗಳ ನಿಖರ ಸಂದೇಶಗಳನ್ನು ಗ್ರಾಹಕರಿಗೆ ತಲುಪಿಸಲು ಸಾಧ್ಯವಾಗುತ್ತದೆ.ಇದರಿಂದ ಬ್ರಾಂಡ್ ಜಾಗೃತಿ ಮತ್ತು ಕ್ಲಿಕ್ ಥ್ರು ದರಗಳನ್ನು ಮಾಹಿತಿ ಸಂಗ್ರಹಿಸುತ್ತದೆ.
ಬೈದು ತನ್ನ ಲೈನ್ ಕಂಟೆಂಟ್ ಅಥವಾ ಅದರಲ್ಲಿನ ಅಂಶಗಳನ್ನು ಸರ್ಕಾರಿ ನಿಯಂತ್ರಣಗಳ ನೀತಿ-ನಿಯಮಗಳಿಗನುಸಾರವಾಗಿ ಕತ್ತರಿ ಪ್ರಯೋಗ ಮಾಡುತ್ತದೆ.
'ಪೃಚ್ಛಕ' ಎಂದರೆ ಪ್ರಶ್ನೆ ಕೇಳುವವನು. ಅವಧಾನಿ ಎಂದರೆ ಏಕಾಗ್ರಚಿತ್ತನಾಗಿ ಅವನ ಪ್ರಶ್ನೆಗೆ ಉತ್ತರಿಸುವವನು. ಅವಧಾನದಲ್ಲಿ ಹಲವು ವಿಧಗಳುಂಟು. ಯಕ್ಷಗಾನ ಆಧಾರಿತ, ಸಂಗೀತ ಆಧಾರಿತ,ಚಿತ್ರಕಲೆ ಆಧಾರಿತ, ಸಾಹಿತ್ಯಾಧಾರಿತ ಇತ್ಯಾದಿ. ಅದರಲ್ಲಿ ಪೃಚ್ಛಕರ ಸಂಖ್ಯೆಗನುಗುಣವಾಗಿ ಅಷ್ಟಾವಧಾನ, ಶತಾವಧಾನ, ಸಹಸ್ರಾವಧಾನ ಎಂದೆಲ್ಲ ಇವೆ.
ಅಷ್ಟಾವಧಾನವೊಂದರಲ್ಲಿ ಅಷ್ಟ-ಅಂದರೆ ಎಂಟು ಜನ ಪೃಚ್ಛಕರಿರುತ್ತಾರೆ. ಐದು ಸುತ್ತಿನಲ್ಲಿ ನಡೆಯುವ ಅವಧಾನದಲ್ಲಿ ಮೊದಲ ಸುತ್ತು ಎಲ್ಲ ಪೃಚ್ಛಕರೂ ಒಬ್ಬರಾದ ನಂತರ ಒಬ್ಬರು ಸರದಿಯಲ್ಲಿ ಅವಧಾನಿಗಳಿಗೆ ವಿವಿಧ ಪ್ರಶ್ನೆಗಳನ್ನು ಕೇಳುತ್ತಾರೆ ಹಾಗೆಯೇ ಅವರು ಪ್ರಶ್ನೆ ಕೇಳುತ್ತಿದ್ದಂತೆಯೇ ಅವಧಾನಿಗಳು ಒಂದೊಂದು ಸಾಲು ಪದ್ಯರೂಪದಲ್ಲಿ ಉತ್ತರವನ್ನು ಕೊಡುತ್ತಾ ಹೋಗುತ್ತಾರೆ.ಮುಂದಿನ ಸುತ್ತುಗಳಲ್ಲಿ ಎಲ್ಲ ಪ್ರಶ್ನೆಗಳನ್ನೂ ಸರಿಯಾಗಿ ನೆನಪಿನಲ್ಲಿ ಇಟ್ಟುಕೊಂಡು ಅವಧಾನಿಗಳು ಉಳಿದ ಮೂರು ಸಾಲಿನ ಉತ್ತರ ಕೊಡಬೇಕು.ಈ ನಾಲ್ಕು ಸುತ್ತುಗಳು ಪೂರಣವಾದರೆ ಕೊನೆಗೆ ಐದನೇ ಸುತ್ತಿನಲ್ಲಿ ಆ ನಾಲ್ಕೂ ಸಾಲುಗಳನ್ನು ಒಟ್ಟುಗೂಡಿಸಿ ಹೇಳಬೇಕು. ಇದಕ್ಕೆ ಧಾರಣ ಎನ್ನುತ್ತಾರೆ. ಅವಧಾನಿಗಳು ಪದ್ಯಗಳನ್ನು ರಚಿಸಲು ಯಾವ ಬರಹದ ಸಾಮಗ್ರಿಗಳನ್ನೂ ಬಳಸುವಂತಿಲ್ಲ. ಅವರು ಇವಿಷ್ಟನ್ನೂ ಮನಸ್ಸಿನಲ್ಲೇ ನಿರ್ವಹಿಸಬೇಕು.
ಅವಧಾನ ಕಲೆ ಒಂದು ರೀತಿಯಲ್ಲಿ ಸರಸ್ವತಿಯ ಆರಾಧನೆ. ಇದರ ಕುರಿತು ಹೇಳಿದರೆ ಹೆಚ್ಚು ಅರ್ಥವಾಗಲಿಕ್ಕಿಲ್ಲ. ಎಲ್ಲಿಯಾದರೂ ಕಾರ್ಯಕ್ರಮ ನಡೆದಾಗ ಕೂತು ನೋಡಿಯೇ ಆಸ್ವಾದಿಸಬೇಕು. ಆದರೆ ಅವಧಾನದ ಕುರಿತು ಒಂದಿಷ್ಟು ಮಾಹಿತಿ ಗೊತ್ತಿದ್ದರೆ ಅದನ್ನು ಆಸ್ವಾದಿಸಲು ಸುಲಭವಾಗುತ್ತದೆ. "ಅವಧಾನ" ಶಬ್ದಶಃ ಅರ್ಥ "ಏಕಾಗ್ರತೆ". ಅದನ್ನೊಂದು ಕಲೆಯನ್ನಾಗಿ ಅಭಿವೃದ್ಧಿ ಪಡಿಸಿದ ಕೀರ್ತಿ ಭಾರತೀಯ ಕವಿ ಪರಂಪರೆಗೆ ಸಲ್ಲಬೇಕು. ಇದು ತೆಲುಗು, ಕನ್ನಡ ಹಾಗು ಸಂಸ್ಕೃತದಲ್ಲಿ ಹೆಚ್ಚಾಗಿ ಪ್ರಚಲಿತದಲ್ಲಿದೆ. ಇದರಲ್ಲಿ ಅವಧಾನಿ ಹಾಗು ಪೃಚ್ಛಕ ಎಂಬ ಎರಡು ವ್ಯಕ್ತಿ ಸೂಚಕ ಶಬ್ದಗಳು ಬಳಸಲ್ಪಡುತ್ತವೆ.
ಈ ವಿಭಾಗದಲ್ಲಿ ಅವಧಾನಿಗಳು ಪೃಚ್ಛಕರು ಕೊಟ್ಟ ವಸ್ತುವಿಷಯವನ್ನು ಆಧರಿಸಿ ಪದ್ಯ ರಚಿಸಲು ಪ್ರಾರಂಭಿಸಬೇಕು. ಇದರಲ್ಲಿ ಪೃಚ್ಛಕರು ಅವಧಾನಿಗಳ ಪ್ರತಿ ಅಕ್ಷರಕ್ಕೆ ನಿಷೇಧವನ್ನು ಒಡ್ಡುತ್ತಾರೆ. ಅಂದರೆ ಮೊದಲ ಅಕ್ಷರವನ್ನು ಅವಧಾನಿಗಳು ಹೇಳಿದರೆ ಎರಡನೇ ಅಕ್ಷರ ಇದು ಬರಬಾರದು ಎಂದು ಪೃಚ್ಛಕರು ನಿಷೇಧಿಸುತ್ತಾರೆ. ಆಗ ಅವಧಾನಿಗಳು ಅದರ ಬದಲು ಬೇರೆ ಅಕ್ಷರವನ್ನು ಬಳಸಬೇಕು. ಹೀಗೆ ನಾಲ್ಕು ಸುತ್ತುಗಳಲ್ಲೂ ಮುಂದುವರೆದ ಮೇಲೆ ಅವಧಾನಿಗಳು ಸಾರ್ಥಕವಾದ ಪದ್ಯ ರಚನೆ ಮಾಡಿರಬೇಕು.
"ನ್ಯಸ್ತಾಕ್ಷರಿ"- ಅಂದರೆ ಪ್ರತಿ ಸಾಲಿಗೂ ಒಂದೊಂದು ಅಕ್ಷರ ಕೊಡುತ್ತಾರೆ. ಮತ್ತೂ ಅದರ ಸ್ಥಾನವನ್ನೂ, ಸಂದರ್ಭವನ್ನೂ ಕೊಡುತ್ತಾರೆ. ಅದು ಅವಧಾನಿಗಳು ರಚಿಸುವ ಪದ್ಯದಲ್ಲಿ ಅದೇ ಸ್ಥಾನಗಳಲ್ಲಿ ಬರಬೇಕು. ಇದು ನಿಯಮ. ಅವಧಾನಿಗಳು ಮೊದಲ ಸುತ್ತಿನಲ್ಲಿ ಮೊದಲ ಸಾಲನ್ನು ಮಾತ್ರ ಹೇಳಿ ಉಳಿದವರಿಗೆಲ್ಲ ಮೊದಲ ಸಾಲಿನ ಉತ್ತರ ಕೊಟ್ಟ ನಂತರ ಇವರಿಗೆ ಪುನಃ ಎರಡನೇ ಸಾಲನ್ನು ಹೇಳುತ್ತಾರೆ.
ಇದರಲ್ಲಿ ಪದ್ಯದ ಕೊನೆ ಸಾಲನ್ನು ಕೊಡುತ್ತಾರೆ. ಅವಧಾನಿಗಳು ಉಳಿದ ಮೂರು ಸಾಲುಗಳನ್ನು ರಚಿಸಿ ಅರ್ಥವತ್ತಾದ ಪದ್ಯ ರಚನೆ ಮಾಡಿ ಉತ್ತರ ನೀಡಬೇಕು. ಇಲ್ಲಿರುವ ಪ್ರಶ್ನೆಗಳಾದರೋ ತೀರ ಅಸಂಬದ್ಧವಾಗಿರುತ್ತದೆ. ಅವನ್ನು ಸರಿಯಾದ ರೀತಿಯಲ್ಲಿ ಪರಿಹರಿಸಬೇಕು. ಇವಕ್ಕೆಲ್ಲ ಅವಧಾನಿಗಳ ಸೃಜನಶೀಲ ಹಾಗೂ ಚಾಟುಪದ್ಯ ರಚನಾ ವೈಶಿಷ್ಟ್ಯಗಳು ಮುಖ್ಯವಾಗಿರುತ್ತವೆ.
ಇವರು ಯಾವುದೇ ಸಂದರ್ಭದಲ್ಲಿ ಎಲ್ಲದ್ದಕ್ಕೂ ಹೊರತಾದ 'ಅಪ್ರಸ್ತುತ' ಪ್ರಶ್ನೆಗಳನ್ನು ಕೇಳುತ್ತಾರೆ. ನೋಡುಗರಿಗೆ/ಕೇಳುಗರಿಗೆ ಮನೋರಂಜನೆ ನೀಡಲು ಇವರು ಹಾಸ್ಯಪ್ರಧಾನ ಪ್ರಶ್ನೆಗಳನ್ನೇ ಕೇಳುತ್ತಾರೆ. ಅವಧಾನಿಗಳು ಬೇಸರಿಸಿಕೊಳ್ಳದೆ, ಇವರು ಎಂತಹದೇ ಕಷ್ಟದ ಪ್ರಶ್ನೆ ಕೇಳಿದರೂ ಹಾಸ್ಯತ್ಮಕವಾಗಿ ಉತ್ತರ ನೀಡಿ ಅವರ ಸಮಸ್ಯೆ ಬಗೆಹರಿಸಬೇಕು.
ಇದು ಹೇಗೆಂದರೆ ಪೃಚ್ಛಕ ಸಂಖ್ಯಾಬಂಧವೊಂದನ್ನು ಕೇಳುತ್ತಾನೆ. ಸಂಖ್ಯಾಬಂಧದಲ್ಲಿ ಸಂಖ್ಯೆಗಳನ್ನು ತುಂಬಿದಾಗ ಕೊನೆಯಲ್ಲಿ ಹೇಗೆ ಕೂಡಿದರೂ ಉತ್ತರ ಒಂದೇ ರೀತಿ ಬರುವಂತೆ ಇರುತ್ತದೆ. ಅವರು ಆಗಾಗ ಇತರರ ಪ್ರಶ್ನೆಗಳ ಮಧ್ಯೆ ಒಂದೊಂದೇ ಸಂಖ್ಯೆಯನ್ನು ಕೇಳುತ್ತಾರೆ. ಇದೆ ರೀತಿ ಅಂತ್ಯದೊಳಗೆ ಅವರು ಎಲ್ಲಾ ಸಂಖ್ಯೆಗಳನ್ನೂ ಕೇಳಿ ಮುಗಿಸುತ್ತಾರೆ.
ಇದರಲ್ಲಿ ಪೃಚ್ಛಕರು ಒಂದು ಘಟನೆ ಕೊಟ್ಟು ಪದ್ಯ ರಚಿಸಲು ಹೇಳುತ್ತಾರೆ. ಆಶುಕವಿತ್ವವಾದರೆ ನಾಲ್ಕು ಸುತ್ತುಗಳಲ್ಲಿ ನಾಲ್ಕು ಪ್ರಶ್ನೆಗಳನ್ನು ಕೇಳುವ ಅವಕಾಶ ಇರುತ್ತದೆ. ಇದಕ್ಕೆ ಧಾರಣೆ ಇರುವುದಿಲ್ಲ. ವರ್ಣನೆಯಲ್ಲಿ ಒಂದು ಸುತ್ತಿನಲ್ಲಿ ಒಂದು ಪಾದವನ್ನು ಮಾತ್ರ ಹೇಳಿ ಕೊನೆಯಲ್ಲಿ ಪದ್ಯವನ್ನು ಧಾರಣೆಯಿಂದ ಹೇಳಬೇಕು.
ಇನ್ನೊಬ್ಬ ಪೃಚ್ಛಕ ಒಂದು ಸಂದರ್ಭವನ್ನು ಕೊಟ್ಟು ಛಂದೋಬದ್ಧ ಪದ್ಯ ರಚಿಸಿಕೊಳ್ಳಲು ಹೇಳುತ್ತಾರೆ. ಆಮೇಲೆ ಅವಧಾನಿಗಳು ಬೇರೆಯವರ ಪ್ರಶ್ನೆಗೆ ಉತ್ತರಿಸುತ್ತಿರುವಾಗ ಮಧ್ಯದಲ್ಲಿ ಯಾವುದೊ ಒಂದು ಸಾಲಿನ ಯಾವುದಾದರೂ ಒಂದು ಅಕ್ಷರ ಕೇಳುತ್ತಾರೆ.
ಆಳವಾದ ಪರಿಶ್ರಮದ ಫಲರೂಪವಾಗಿ ಮೂಡಿದ ಶಾಸ್ತ್ರಿಗಳ ಕೃತಿಗಳು ಅತ್ಯಂತ ಜನಾದರಣೀಯವಾದವು. -ಕನ್ನಡ ಮತ್ತು ಇಂಗ್ಲೀಷ್‌, ಎರಡೂ ಆವೃತ್ತಿಗಳಲ್ಲಿ ಹೊಮ್ಮಿದ ಮಹತ್ವದ ಕೃತಿ. ಭಾರತೀಯ ಪಾಶ್ಚ್ಯಾತ್ಯ, ಶಾಸ್ತ್ರೀಯ, ಸುಗಮ, ಜಾನಪದ ಮುಂತಾಗಿ ಸಂಗೀತದ ಎಲ್ಲ ಪ್ರಕಾರಗಳು, ಚಿತ್ರ, ನಾಟ್ಯ, ಶಿಲ್ಪ, ನಾಟಕ, ಭಾವಚಿತ್ರ, ಪತ್ರಿಕೋದ್ಯಮ, ಮೊದಲಾದ ಎಲ್ಲ ಕಲಾರಂಗಗಳ ಪ್ರಾಚೀನ ಹಾಗೂ ನವೀನ ರೂಢಿ-ಸಂಪ್ರದಾಯಗಳನ್ನು ಅರಗಿಸಿಕೊಂಡಿದ್ದ ಶಾಸ್ತ್ರಿಯವರ ಈ ವಿಷಯಗಳನ್ನು ಕುರಿತ ಬರಹಗಳ ವ್ಯಾಪ್ತಿ ತುಂಬಾ ವಿಶಾಲವಾದದ್ದು. ಶಾಸ್ತ್ರಿಗಳು ಮೂರು ತಲೆಮಾರಿನ ಕಲಾವಿದರಲ್ಲಿ ಬಹುಶ್ರುತರನೇಕರ ಆತ್ಮೀಯ ಒಡನಾಟ ಪಡೆದದ್ದರಿಂದ, ವ್ಯಕ್ತಿ ಚಿತ್ರಣದಿಂದ ಮೊದಲ್ಗೊಂಡು, ಕಲಾ ಪ್ರಪಂಚದ ಗಹನ ವಿಷಯಗಳವರೆಗೆ ಅವರ ಬರಹಗಗಳ ಹರಹು ವ್ಯಾಪಿಸಿತ್ತು.
ಸ್ವಾತಂತ್ರ್ಯ ಹೋರಾಟದ ಸಂದರ್ಭದಲ್ಲಿ ಮೈಸೂರಿನ ‘ಸಾಧ್ವಿ’ ಪತ್ರಿಕೆಯ ಸಂಪಾದಕರಾದ ಅಗರಂ ರಂಗಯ್ಯನವರು ಜೈಲು ಸೇರಿದಾಗ ಶಾಸ್ತ್ರಿಗಳು ಆ ಪತ್ರಿಕೆಯ ಹೊಣೆ ನಿರ್ವಹಿಸಿದರು. ಮುಂದೆ ಇ.ಆರ್. ಸೇತೂರಾಂ ಅವರಿಂದ ಪ್ರಜಾವಾಣಿಗೆ ಕಲಾವಿಮರ್ಶೆ ಬರೆಯಲು ಆಹ್ವಾನ ಪಡೆದರು. ನೃತ್ಯ, ಸಂಗೀತ, ಕಲೆಯ ಬಗ್ಗೆ ಡೆಕ್ಕನ್‌ ಹೆರಾಲ್ಡ್‌, ಪ್ರಜಾವಾಣಿ, ಸುಧಾ, ಜನಪ್ರಗತಿ, ಪ್ರಬುದ್ಧ ಕರ್ನಾಟಕ, ಇಲಸ್ಟ್ರೇಟೆಡ್‌ ವೀಕ್ಲಿ ಮುಂತಾದ ಘನ ಪತ್ರಿಕೆಗಳಲ್ಲಿ ಪ್ರಕಟಗೊಂಡ ಬಿ.ವಿ.ಕೆ. ಯವರ ಲೇಖನಗಳಿಗೆ ಲೆಕ್ಕವಿಲ್ಲ. ಮುರಳಿ ಕಾವ್ಯನಾಮದಲ್ಲಿ ಪತ್ರಿಕೆಗಳಿಗೆ ಅವರು ಬರೆದ ಅನೇಕ ವಿಮರ್ಶಾ ಲೇಖನಗಳು, ಕರ್ನಾಟಕದ ಸಂಗೀತ ವಿದ್ವಾಂಸರ ಸಿದ್ಧಿ-ಸಾಧನೆಗಳ ಕುರಿತಾದ ಲೇಖನಗಳು ದೇಶದಾದ್ಯಂತ ಪ್ರಸಿದ್ಧಿ ಪಡೆದಿದ್ದವು.
ಶಾಸ್ತ್ರಿಗಳ ಸೇವೆಯನ್ನು ರಾಜ್ಯ ಹಾಗೂ ಕೇಂದ್ರ ಸರ್ಕಾರದ ಹಲವಾರು ಸಾಂಸ್ಕೃತಿಕ ಶಾಖೆಗಳಾದ ಆಕಾಶವಾಣಿ ಆಯ್ಕೆ ಸಮಿತಿ, ಕೇಂದ್ರ ಸಂಗೀತ ನಾಟಕ ಅಕಾಡೆಮಿ, ಇಂಡಿಯನ್‌ ಕೌನ್ಸಿಲ್‌ ಆಫ್‌ ಕಲ್ಚರಲ್‌ ರಿಲೇಷನ್ಸ್‌, ಸೌತ್‌ ಝೋನ್‌ ಕಲ್ಚರಲ್‌ ಸೆಂಟರ್, ಕೇಂದ್ರ ಲಲಿತಕಲಾ ಅಕಾಡೆಮಿ, ಕಾಳಿದಾಸ ಸಮ್ಮಾನ್‌ ಸಮಿತಿ… ಮೊದಲಾದವು ವ್ಯಾಪಕವಾಗಿ ಬಳಸಿಕೊಂಡಿದ್ದವು. ಕರ್ನಾಟಕ ಗಾನಕಲಾ ಪರಿಷತ್ತಿನ ಆರಂಭದ ದಿನಗಳಿಂದಲೂ ಅವಿನಾಭಾವ ಸಂಬಂಧ ಬೆಳೆಸಿಕೊಂಡಿದ್ದ ಶಾಸ್ತ್ರಿಗಳದ್ದು ಆ ಸಂಸ್ಥೆಯ ಬೆಳವಣಿಗೆಯಲ್ಲಿ ಹಿರಿಯ ಪಾತ್ರವೆನಿಸಿದೆ.
ಸಂಗೀತಗಾರ, ಸಂಗೀತ, ಕಲಾವಿಮರ್ಶಕರಾದ ಬಿ.ವಿ.ಕೆ. ಶಾಸ್ತ್ರಿಯವರು ಜುಲೈ 30, 1916ರಂದು ನಂಜನಗೂಡಿನಲ್ಲಿ ಜನಿಸಿದರು. ತಂದೆ ವೆಂಕಟಸುಬ್ಬಯ್ಯನವರು ಮತ್ತು ತಾಯಿ ಸುಬ್ಬಮ್ಮನವರು. ಬಾಲ್ಯದಿಂದಲೇ ಸಂಗೀತದ ಗೀಳು ಹಿಡಿಸಿಕೊಂಡಿದ್ದ ಶಾಸ್ತ್ರಿಗಳು ಭಜನ ಗೋಷ್ಠಿಯೊಂದರಲ್ಲಿ ಹಾಡಿದ್ದನ್ನು ಕೇಳಿದ ಅವರ ಉಪಾಧ್ಯಾಯರಾದ ಸುಬ್ರಹ್ಮಣ್ಯಂ ಎಂಬುವರು ಇವರಿಗೆ ಶಾಸ್ತ್ರೀಯ ಸಂಗೀತ ಕಲಿಯುವಂತೆ ಪ್ರೇರೇಪಿಸಿದರು. ಮುಂದೆ ಮೈಸೂರಿಗೆ ಬಂದ ಶಾಸ್ತ್ರಿಗಳಿಗೆ ಆಸ್ಥಾನ ವಿದ್ವಾಂಸರಾದ ಚಿಕ್ಕರಾಮರಾಯರಲ್ಲಿ ಕ್ರಮಬದ್ಧ ಪಾಠವಾಯಿತು.
ಕಲೆಗಳ ಬಗ್ಗೆ ಶಾಸ್ತ್ರಿಗಳು ಬೆಳೆಸಿಕೊಂಡಿದ್ದ ತೀವ್ರ ಆಸಕ್ತಿಗೆ ಸಾಟಿಯಿಲ್ಲ. ಈ ಸಂಬಂಧವಾಗಿ ಅವರು ಓದದ ಪುಸ್ತಕವಿಲ್ಲ. ವಿಚಾರ ಮಾಡದ ವಿಷಯವಿಲ್ಲ. ಒಂದೇ ಕಲಾ ಪ್ರಕಾರಕ್ಕೆ ತಮ್ಮನ್ನು ಒಪ್ಪಿಸಿಕೊಳ್ಳಲಾರದ ಕುತೂಹಲದ ದೃಷ್ಟಿ ಅವರಲ್ಲಿತ್ತು. ಮೈಸೂರಿನ ಜಯಚಾಮರಾಜೇಂದ್ರ ಟೆಕ್ನಿಕಲ್‌ ಇನ್‌ಸ್ಟಿಟ್ಯೂಟಿನಿಂದ ಚಿತ್ರಕಲೆಯಲ್ಲಿ ಡಿಪ್ಲೊಮಾ ಪಡೆದು ಅದರಲ್ಲೇ ತಮ್ಮನ್ನು ತೊಡಗಿಸಿಕೊಳ್ಳಬೇಕೆಂದಿದ್ದ ಶಾಸ್ತ್ರಿಗಳು ತಮ್ಮೊಳಗಿನ ಸೃಜನಶೀಲ ತುಡಿತಗಳಿಂದ ಸಂಗೀತ ವಿಮರ್ಶಕರಾಗಿ ರೂಪುಗೊಂಡರು.
ದೇಶ-ವಿದೇಶಗಳ ಸಾಂಸ್ಕೃತಿಕ ಉತ್ಸವ ಸಮಿತಿಗಳಲ್ಲಿ ನಾಮಾಂಕಿತರಾಗಿ ಶ್ರಮಿಸಿದ ಶಾಸ್ತ್ರಿಗಳು 1986ರಲ್ಲಿ ಬೆಂಗಳೂರಿನಲ್ಲಿ ನಡೆದ ಸಾರ್ಕ್‌ ಶೃಂಗ ಸಭೆಯ ಅಂಗವಾಗಿ ಏರ್ಪಡಿಸಿದ್ದ ಅಖಿಲ ಭಾರತೀಯ ಸಾಂಸ್ಕೃತಿಕ ಉತ್ಸವ ‘ದಾಕ್ಷಿಣಿ’ಯ ದಕ್ಷ ಸಮನ್ವಯಕಾರರಾಗಿ ಅಪಾರ ಪ್ರಶಂಸೆಗೆ ಪಾತ್ರರಾದರು. ಇಂಥ ಎಲ್ಲ ಚಟುವಟಿಕೆಗಳ ಮೂಲಕ ಅರ್ಹ ಕಲಾವಿದರಿಗೆ ಸಲ್ಲಬೇಕಾದಕ ಮನ್ನಣೆ, ಸ್ಥಾನಗಳನ್ನು ದೊರಕಿಸಿಕೊಡಲು ಅವರು ಮಾಡಿದ ಯಶಸ್ವೀ ಪ್ರಯತ್ನಗಳು ಅವಿಸ್ಮರಣೀಯವೆನಿಸಿವೆ.
ಬಿ. ವಿ. ಕೆ. ಶಾಸ್ತ್ರಿ ಸಂಗೀತಗಾರರಾಗಿ, ಕಲಾವಿಮರ್ಶಕರಾಗಿ, ಸಾಂಸ್ಕೃತಿಕ ಲೋಕದ ಕ್ರಿಯಾಶೀಲರಾಗಿ ಈ ನಾಡಿನಲ್ಲಿ ಪ್ರಸಿದ್ಧರಾಗಿದ್ದಾರೆ.
ಜೈವಿಕ ಇಂಧನವು ವ್ಯವಸಾಯಿಕ ಹಾಗೂ ಆಮ್ಲಜನಕದಂತ ಜೈವಿಕ ಪ್ರಕ್ರಿಯೆಯಿಂದಾಗಿ ಉತ್ಪಾದಿಸಲ್ಪಡುತ್ತದೆ. ಜೈವಿಕ ಇಂಧನವು ಪಳೆಯುಳಿಕೆ ಇಂಧನಗಳಾದ ಕಲ್ಲಿದ್ದಲು ಪೆಟ್ರೋಲಿಯಂ ಹಾಗೂ ಡೀಸೆಲ್ ಇವುಗಳ ಹಾಗೆಯೇ ವರ್ತಿಸುತ್ತದೆ. ಆದರೆ ಇವುಗಳ ಹಾಗೆ ಇಂಗಾಲದ ಡೈಆಕ್ಸೈಡ್‍ನ ಪರಿಣಾಮವನ್ನು ಹೆಚ್ಚಿಸುವುದಿಲ್ಲ. ಜೈವಿಕ ಇಂಧನವು ನೇರವಾಗಿ ಅಥವ ಪರೋಕ್ಷವಾಗಿ ಸಸ್ಯಗಳಿಂದ ವ್ಯವಸಾಯಿಕ ತ್ಯಾಜ್ಯಗಳಿಂದ ವಾಣಿಜ್ಯವಾಗಿ, ಸಾವಯವ ವಸ್ತುಗಳಿಂದ ಅಥವಾ ಕೈಗಾರಿಕಾ ತಾಜ್ಯಗಳಿಂದ ಉತ್ಪಾದಿಸಲಾಗುತ್ತದೆ. ಈ ರೀತಿಯಾದ ಎಲ್ಲಾ ಜೀವರಾಶಿಯಾದ ಉತ್ಪನ್ನಗಳನ್ನು ಉಪಯುಕ್ತ ವಸ್ತುಗಳನ್ನಾಗಿ ಪರಿವರ್ತಿಸಬಹುದಾಗಿದ್ದು ಇವುಗಳನ್ನು ಪರಿವರ್ತತಗೊಂಡ ಮೂರು ರೂಪಗಳಲ್ಲಿ ವಿಂಗಡಿಸಹುದಾಗಿದೆ.
ಬಯೋ ಎಥನಾಲ್ ಎಂಬುವುದು ಒಂದು ರೀತಿಯ ಮದ್ಯಸಾರವಾಗಿದ್ದು ಇದನ್ನು ಹುದುವಿಕೆಯ ರೀತಿಯ ಪ್ರಕ್ರಿಯೆಯಿಂದ ಉತ್ಪಾದಿಸಬಹುದಾಗಿದೆ. ಈ ಬಯೋ ಎಥನಾಲ್‍ನ್ನು ಬಯೋಡಿಸಲಾಗಿ ವಾಹನಗಳ ಚಲಾವಣೆಗಾಗಿ ಉಪಯೋಗಿಸಬಹುದಾಗಿದೆ. ಅದು ಶುದ್ದ ರೂಪದಲ್ಲಿದ್ದಲ್ಲಿ ಮಾತ್ರ ಆದರೆ ಗ್ಯಾಸ್‍ವೋಲಿನ್ ಸಂಯೋಜನೆಯಾಗಿ ಉಪಯುಕ್ತವಾಗುತ್ತದೆ. ಹಾಗಾಗಿ ಆಕ್ಟೇನನ್ನು ಹೆಚ್ಚಿಸುವುದರ ಜೊತೆಗೆ ವಾಹನದ ಉರ್ಸಜನಯನ್ನು ಹೆಚ್ಚಿಸುತ್ತದೆ. ಬಯೋ ಎಥೆನಾಲ್ ಯು.ಎಸ್ಎ. ಮತ್ತು ಬ್ರೆಜಿಲ್‍ನಲ್ಲಿ ಹೆಚ್ಚು ಬಳಕೆಯಾಗುತ್ತದೆ. ಬಯೋ ಡೀಸೆಲ್ ಆಯಿಲ್ ಮತ್ತು ಫಾಟ್‍ನಿಂದ ತಯಾರಿಸಲಾಗುತ್ತದೆ. ಇದು ಕಾರ್ಬನ್ ಮೊನಸಯಿಡ್ ಮತ್ತು ಹೈಡ್ರೋ ಕಾರ್ಬನ್ ಸೂಸುವ ಮಟ್ಟವನ್ನು ವಾಹನದಲ್ಲಿ ಕಡಿಮೆಮಾಡುತ್ತದೆ. ಜೈವಿಕ ಇಂದನದ ಬಳಕೆಯು ಯುರೋಪಿನಲ್ಲಿಯೂ ಸಹ ಹೆಚ್ಚಿನದಾಗಿ ಬಳಸುತ್ತಾರೆ. ಎಷ್ಟೇ ಉಪಯೋಗಕರ ಕಾರಣಗಳಿದ್ದರು ಸಾಮಾಜಿಕ ಮತ್ತು ಆರ್ಥಿಕ ಮತ್ತು ನೈಸರ್ಗಿಕವಾಗಿ ತಾಂತ್ರಕ ಅಸಮತೋಲದನ ವಿಷಯವಾಗಿ ಇನ್ನು ಚರ್ಚೆ ಮತ್ತು ಸಂಶೋ‍ಧನೆ ಜೈವಿಕ ಇಂದನದ ಮೇಲೆ ನಡೆಯುತ್ತಿದೆ.
ಆಧುನಿಕ ಜಗತ್ತಿನ ಅತ್ಯುತ್ತಮ ದಿನನಿತ್ಯದ ಬಳಕೆಯಲ್ಲಿರುವ ವಸ್ತುಗಳಲ್ಲಿ ಇಂಧನವೂ ಒಂದು. ಬಳಕೆಯು ಹೆಚ್ಚಾದಂತೆಲ್ಲಾ ತನನ ಲಭ್ಯತೆಯು ಪೋಣಿಸುತ್ತಾ ಬರುತಿದೆ. ಇದಕ್ಕೆ ಪರ್ಯಾಯವಾದಂತೆ ಇತ್ತೀಚಿನ ದಿನಗಳಲ್ಲಿ ಆಧುನಿಕತೆಯು ಪ್ರಾಚೀನತೆಯ ಕಡೆಗೆ ಒಲವು ತೋರುತ್ತಿದೆ. ಹಿಂದಿನ ಕಾಲದಲ್ಲಿ ಅಡುಗೆ ತಯಾರಿಲು ಬೆಳಕು ಚೆಲ್ಲಲು, ಕೆಲವು ಉಪಕರಣಗಳನ್ನು ಚಾಲ್ತಿಯಾಗಿಸಲು ದೇಸಿ ಸೊಬಗಿನ ಇಂಧನವನ್ನು ಬಳಸುತ್ತಿದ್ದರು. ಅದೇ ಸೊಬಗಿಗೆ ಆಧುನಿಕತೆಯ ಸ್ವರ್ಶ ನೀಡಿ ಇಂದಿನ ದಿನಗಳಲ್ಲಿ ಜೈವಿಕ ಇಂಧನವಾಗಿ ಬಳಸಲಾಗುತ್ತಿದೆ. ಪಳಿಯುಳಿಕೆ ಇಂದನದ ಲಭ್ಯತೆಯ ಕಾಪಾಡಿಕೊಳ್ಳಲು ಅದರ ಪ್ರಸ್ತುತ ಮಟ್ಟವನ್ನು ಕಾಪಾಡಿಕೊಳ್ಳಲು ಅದರ ಜೈವಿಕಶಕ್ತಿಯನ್ನು ಉಳಿಸಿಕೊಳ್ಳಲು ಪರ್ಯಾಯ ವ್ಯವಸ್ತೆಯನ್ನು ಹುಡುಕಲ್ಪಡುತ್ತದೆ. ಪ್ರಾಕೃತಿಕ ಕಾಳಜಿಯಿಂದ ನೊಡುವುದಾದರೆ ಇದರ ಪರಿಣಾಮವು ಪ್ರಕೃತಿಯು ಮಲೀನವಾಗುವುದರ ಜೊತೆಗೆ ವಾತಾವರಣದ ಮೇಲು ಪರಿಣಾಮ ಬೀರುತ್ತದೆ.
ಈ ಎಲ್ಲಾ ಸಮಸ್ಯೆಗಳಿಗೆ ಬಹುಷಃ ಜೈವಿಕ ಶಕ್ತಿಯೇ ಉತ್ತರವೆನ್ನಬಹುದು.ಬಯೋ ಎ ನರ್ಜಿಯನ್ನು ಬೆಳೆಗಳಿಂದ ಮರಗಳಿಂದ ಅಥವಾ ವ್ಯವಸಾಯಿಕ ತ್ಯಾಜ್ಯವಸ್ತುಗಳಿಂದ ಉತ್ಪಾದಿಸಲ್ಪಡುತ್ತದೆ. ಇದು ಸಂರಕ್ಷಣೀಯ ಹಾಗೂ ನವೀಕರಿಸಬಹುದಾದ ಇಂದನವಾಗಿದ್ದು ಇಂಗಾಲದ ಡೈ ಆಕ್ಸೈಡ್ ಉತ್ಪತ್ತಿಯನ್ನು ಕಡಿಮೆ ಮಾಡುವಲ್ಲಿ ಯಶಸ್ವಿಪೂರಕವಾಗಿದೆ. ತ್ಯಾಜ್ಯ ವಸ್ತುಗಳು ಉಪಯುಕ್ತ ವಸ್ತುವನ್ನಾಗಿ ಮಾರ್ಪಾಡುತ್ತದೆ. ಇದಕ್ಕೆ ಪೂರಕವಾದಂತೆ ಉದಾಹರಣೆಗೆ ಎಂದರೆ ಜೈವಿಕ ಇಂಧನ.
ಎರಡು ಪ್ರಮುಖ ಜೈವಿಕ ಇಂಧನಗಳೆಂದರೆ ಜೈವಿಕ ಎಥನಾಲ್ ಹಾಗೂ ಬಯೋ ಡೀಸೆಲ್. ಎಥೆನಾಲ್ ಅನ್ನು ಪೆಟ್ರೋಲ್ ನೊಂದಿಗೆ ಬೆರೆಸಿದರೆ, ಬಯೋ ಡೀಸೆಲ್ ಅನ್ನು ಡೀಸೆಲ್ ನೊಂದಿಗೆ ಮಿಶ್ರಣಮಾಡಲಾಗುತ್ತದೆ. ಎಥೆನಾಲ್ ವಾಹನ ಇಂಧನಕ್ಕೆ ಪೂರಕವಾಗಿ ಬಳಸಬಹುದಾದ ಇಂಧನವಾದರೆ, ಬಯೋ ಡೀಸೆಲ್ ಪೆಟ್ರೋಲಿಯಂ ಗೆ ಪರ್ಯಾಯವಾಗಿ ಬಳಸಬಹುದಾದ ಇಂಧನವಾಗಿದೆ.
ಸಸ್ಯ ಬೀಜಗಳು, ಕೃಷಿತ್ಯಾಜ್ಯ, ಪ್ರಾಣಿಗಳ ಕೊಬ್ಬು,ಆಮ್ಲಜನಕ ರಹಿತ ಜೀರ್ಣಕ್ರಿಯೆ ಮೊದಲಾದವುಗಳಿಂದ ಪಡೆದ ಇಂಧನವನ್ನು ಜೈವಿಕ ಇಂಧನ ಎಂದು ಕರೆಯಲಾಗಿದೆ.
ಯರಗಲ ಕೆ.ಡಿ. ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನಲ್ಲಿದೆ.
ಬಿ.ಕೆ.ನಾರಾಯಣರಾವ್, ಕೇಶವರಾವ್ ಮತ್ತು ಲಕ್ಷಮ್ಮ ದಂಪತಿಗಳ ಮೂರು ಜನ ಗಂಡುಮಕ್ಕಳಲ್ಲಿ ಹಿರಿಯ ಮಗ. ಅವರ ತಮ್ಮಂದಿರ ಹೆಸರುಗಳು, ಶಾಮಣ್ಣ ಮತ್ತು ಸುಬ್ಬರಾವ್. ನಾರಾಯಣರಾಯರ ತಾಯಿಯವರು ಮಕ್ಕಳು ಚಿಕ್ಕವರಾಗಿದ್ದಾಗಲೇ ಮರಣಹೊಂದಿದರು. ಕೆಲಸದ ಪ್ರಯುಕ್ತ, ತಂದೆಯವರು ಪ್ರವಾಸಮಾಡಬೇಕಾಗಿದ್ದರಿಂದ ೩ ಮಕ್ಕಳ ಲಾಲನೆಪಾಲನೆ ಮಾಡಲು ಚೆನ್ನಮ್ಮ ಎಂಬ ೧೨ ವಯಸ್ಸಿನ ಮಹಿಳೆಯನ್ನು ಮದುವೆಯಾದರು. ಚೆನ್ನಮ್ಮ, ರಾಯಾಯಣರಾವ್ ಗಿಂತ ವಯಸ್ಸಿನಲ್ಲಿ ೨ ವರ್ಷ ಚಿಕ್ಕವರು.
ನಾರಾಯಣರಾಯರ ಪ್ರಾಥಮಿಕ ಶಿಕ್ಷಣ, ಮೈಸೂರಿನಲ್ಲಿ ನಡೆಯಿತು. ಎಸ್.ಎಸ್.ಎಲ್.ಸಿ. ಪರೀಕ್ಷೆಯಲ್ಲಿ ಪ್ರಥಮ ದರ್ಜೆಯಲ್ಲಿ ತೇರ್ಗಡೆ ಹೊಂದಿದರು. ಮುಂದೆ, ಮದ್ರಾಸ್ ಗೆ ಹೋಗಿ ಕಾಲೇಜ್ ಶಿಕ್ಷಣ ಮುಂದುವರೆಸಿದರು. ಮೊದಲಿನಿಂದ ಅವರಿಗೆ ಡಾಕ್ಟರಾಗುವ ಆಶೆಯಿತ್ತು. ಅವರ ತಮ್ಮಂದಿರು ಇಂಗ್ಲೀಷ್ ಶಿಕ್ಷಣದ ಬಗ್ಗೆ ಆಸಕ್ತಿ ಹೊಂದಿರಲಿಲ್ಲ. ಶಾಮಣ್ಣ ಭೂಮಿ-ಕಾಣಿ, ತೋಟ-ತುಡಿಗೆ ಆಳು-ಕಾಳುಗಳನ್ನು ತೆಂಗು-ಅಡಕೆ ತೋಟಗಳನ್ನು ನೋಡಿಕೊಂಡು ತುಮಕೂರಿನ ಹತ್ತಿರದ ತಮ್ಮ ಹಿರಿಯರಮನೆಯಲ್ಲಿದ್ದರು. ಸುಬ್ಬರಾವ್ ಪೋಸ್ಟ್ ಮಾಸ್ಟರ್ ಕೆಲಸದಲ್ಲಿ ಬಸವಾಪಟ್ಣದಲ್ಲಿ ವಾಸಮಾಡುತ್ತಿದ್ದರು. ನಾರಾಯಣರಾವ್, ಮದ್ರಾಸ್ ಗೆ ಹೋಗುವಮೊದಲು ಅವರ ತಂದೆಗೆ ಮಗನಿಗೆ ಮದುವೆಮಾಡಿಕಳಿಸಲು ಆಲೋಚಿಸಿದರು. ಮದುವೆಯ ನಂತರ ತಮ್ಮ ಹೆಂಡತಿಗೂ ಜೊತೆ ಇರುತ್ತೆ ಎನ್ನುವುದು ಅವರ ಅಭಿಪ್ರಾಯವಾಗಿತ್ತು. ಅವರು, ೮ ವರ್ಷ ಪ್ರಾಯದ ನಾಚರಮ್ಮ ಎಂಬ ಹುಡುಗಿಯನ್ನು ವಿವಾಹವಾದರು. ಆಕೆಯ ಇಬ್ಬರು ತಮ್ಮಂದಿರನ್ನೂ ತಮ್ಮ ಮನೆಯಲ್ಲಿ ಇಟ್ಟುಕೊಂಡು ಅವರ ವಿದ್ಯಾಭ್ಯಾಸ ಜವಾಬ್ದಾರಿಯನ್ನೂ ನಿರ್ವಹಿಸಿದರು.
ಪದವಿ ಪರೀಕ್ಷೆಯ ಫಲಿತಾಂಶ ಬಂದ ಬಳಿಕ ಮೆಡಿಕಲ್ ಕಾಲೇಜ್ ಸೇರಿದರು. ಮದ್ರಾಸ್ ಪ್ರೆಸಿಡೆನ್ಸಿಯಲ್ಲಿ ೧೫ ವರ್ಷ ವೃತ್ತಿಜೀವನ. ಬೆಜವಾಡ ಪಳನಿ, ಕೊಯಂಬತ್ತೂರ್, ಮತ್ತಿತರ ತಮಿಳು ಮತ್ತು ತೆಲುಗು ಮಾತಾಡುವ ಜಾಗಗಳಲ್ಲಿ ಮೆಡಿಕಲ್ ಆಫೀಸರ್ ಆಗಿ, ಕೆಲಸಮಾಡಿದರು. ಮಕ್ಕಳಿಗೆ ಕನ್ನಡದಲ್ಲಿ ವಿದ್ಯಾಭ್ಯಾಸ ದೊರೆಯದೆ ತಮ್ಮ ಕೆಲಸಕ್ಕೆ ರಾಜೀನಾಮೆ ಸಲ್ಲಿಸಿ, ಮೈಸೂರಿಗೆ ವಾಪಸ್ಸಾದರು. ಆಗ ನಾಲ್ಮಡಿ ಕೃಷ್ಣರಾಜ ವೊಡಿಯರ್ ಮೈಸೂರಿನ ಅರಸರಾಗಿದ್ದರು. ಅದೇ ಸಮಯದಲ್ಲಿ ಇಂಗ್ಲೆಂಡ್ ಗೆ ಹೆಚ್ಚಿನ ವಿದ್ಯಾಭ್ಯಾಸಕ್ಕೆ ಹೋಗುವ ಮನಸ್ಸುಮಾಡಿದರು. ಅಲ್ಲಿಂದ ವ್ಯಾಸಂಗಮಾಡಿ ವಾಪಸ್ಸಾದ ಬಳಿಕ, ಮಿಂಟೋ ಆಸ್ಪತ್ರೆಯಲ್ಲಿ ಮೊಟ್ಟಮೊದಲ ಕಣ್ಣಿನ ಸರ್ಜನ್ ಆಗಿ ನೇಮಿಸಲ್ಪಟ್ಟರು. ಮೈಸೂರ್ ರಾಜ್ಯದ ಮಿಂಟೋ ಆಸ್ಪತ್ರೆಯ ಆಫ್ಥಾಲ್ ಮಿಕ್ ಹಾಸ್ಪಿಟಲ್ ನ ವರ್ಗದ ಸೂಪರಿಂಟೆಂಡೆಂಟ್, ಆಗಿ ಬಹಳ ಕಾಲ, ಸೇವೆ ಸಲ್ಲಿಸಿದರು. ಮೆಡಿಕಲ್ ಸ್ಕೂಲಿನ ಪ್ರಾಂಶುಪಾಲ, ಸೀನಿಯರ್ ಸರ್ಜನ್, ಹುದ್ದೆ ಆಗಿನ ಕಾಲದಲ್ಲಿ ಮೈಸೂರು ರಾಜ್ಯದ ಬಹಳ ದೊಡ್ಡ ಹುದ್ದೆಯೆಂದು ಗುರುತಿಸಲಾಗಿತ್ತು.
ಸಮುದ್ರದಮೇಲೆ ವಿದೇಶಕ್ಕೆ ಹೋಗಿ ಬಂದ ಮೇಲೆ ಕೆಲವು ಸಂಪ್ರದಾಯ ಹಿಂದೂ ಪರಿವಾರಗಳು ಪ್ರಾಯಶ್ಚಿತ್ತ ವಿಧಿಗಳನ್ನು ಮಾಡುವವಾಡಿಕೆ ಇತ್ತು. ಆದರೆ ಇದರಲ್ಲ್ಲಿ ನಾರಾಯಣರಾಯರಿಗೆ ನಂಬಿಕೆ ಇರಲಿಲ್ಲ. ತಮ್ಮ್ಮ ಮಕ್ಕಳು, ಮತ್ತು ಸೊಸೆಯರನ್ನು ಮದುವೆಯ ಬಳಿಕವೂ ಕಾಲೇಜಿಗೆ ಕಳಿಸಿದರು. ಅವರು ಒಬ್ಬ ದೈವಭಕ್ತರು.ನವರಾತ್ರಿ ಹಬ್ಬದ ಸಮಯದಲ್ಲಿ, ಪೂಜೆ-ಪುನಸ್ಕಾರಗಳ ಸಮಯದಲ್ಲಿ ಗೆಳೆಯರನ್ನೆಲ್ಲಾ ಮನೆಗೆ ಆಹ್ವಾನಿಸುತ್ತಿದ್ದರು. ತೋಟಗಾರಿಕೆ ಬಹಳ ಇಷ್ಟವಾದ ವಿಶಯ. ತಮ್ಮ ಮನೆಯ ಬಳಿಯ ಗಾರ್ಡನ್ ನಲ್ಲಿ ಬೆಳೆದ ಹುಲ್ಲನ್ನುತಾವೇ ಕತ್ತರಿಸುತಿದ್ದರು. ತಮ್ಮ ಹೋಂ ಗಾರ್ಡನ್ ನಲ್ಲಿ ಬೆಳೆಸಿದ ಬೇರೆದೇಶದ ಗಿಡಗಳನ್ನು ತಮ್ಮ ಮಕ್ಕಳಿಗೆ ಪರಿಚಯಿಸಿ, ಅವುಗಳ ವಿವರಗಳನ್ನು ಕೊಡುತ್ತಿದ್ದರು.
ನಾರಾಯಣರಾಯರಿಗೆ ಒಟ್ಟು ೯ ಮಕ್ಕಳು, ೫ಹೆಣ್ಣುಮಕ್ಕಳು ೪ ಗಂಡುಮಕ್ಕಳು. ರಾಯರು ಒಬ್ಬ ಶಿಸ್ತಿನ ಸಿಪಾಯಿ. ೫-೬ ಕೆಲಸಗಾರರು ಮನೆಯಲ್ಲಿ ಇದ್ದರು. ತಮ್ಮ ಕೆಲಸ ತಾವೇ ಮಾಡಿಕೊಳ್ಳುವ ಬಗ್ಗೆ ಒತ್ತು ಕೊಡುತ್ತಿದ್ದರು. ತಮ್ಮ ಊಟದ ತಟ್ಟೆಯನ್ನು ತಾವೇ ತೊಳೆಯುತ್ತಿದ್ದರು. ಮನೆಗುಡಿಸುವುದು, ದನದ ಕೊಟ್ಟಿಗೆಯನ್ನು ಶುಚಿಗೊಳಿಸುವುದು ಅವರಿಗೆ ಬಹಳ ಪ್ರಿಯವಾಗಿತ್ತು. ಅವರು ಸಂಕೇತಿ ಬ್ರಾಹ್ಮಣರು. ಸಂಕೇತಿ ಅಸೋಸಿಯೇಷನ್ ನ ಮೊದಲ ಅಧ್ಯಕ್ಷರಾದರು. ೧೯೮೪ ಸಮಯದಿಂದ ಸಂಕೇತಿ ಸಮಾಜವನ್ನು ಒಂದುಗೂಡಿಸುವ ಪ್ರಯತ್ನಮಾಡಿದರು.
ಹಳೆಯ ಮೈಸೂರು ಸಂಸ್ಥಾನದಲ್ಲಿ ಕಣ್ಣಿನ ವಿಶೇಷ ಡಾಕ್ಟರ್ ಆಗಿ ತಮ್ಮ ಜೀವನವನ್ನೇ ರೋಗಿಗಳ ಒಳಿತಿಗೆ ಸಹಾಯಕ್ಕಾಗಿ ಮುಡುಪಾಗಿಟ್ಟ, ಬಿ. ಕೆ. ನಾರಾಯಣ ರಾಯರು, ಒಬ್ಬ ಅತ್ಯುತ್ತಮ ವ್ಯಕ್ತಿಯಾಗಿ, ಮಾದರಿಯ ಜೀವನವನ್ನು ನಡೆಸಿದರು. ಆಗಿನ ಕಾಲದಲ್ಲಿ ಬೆಳಗಾಂನಗರದಲ್ಲಿದ್ದ ಡಾ. ಮುರಿಗೆಪ್ಪ ಚನ್ನವೀರಪ್ಪ ಮೋದಿಯವರ ಕಣ್ಣಾಸ್ಪತ್ರೆ ಬಿಟ್ಟರೆ, ರಾಜ್ಯಮಟ್ಟದಲ್ಲಿ ಬೆಂಗಳೂರಿನ ವಿಶ್ವೇಶ್ವರಪುರಂನಲ್ಲಿದ್ದ 'ಪ್ರಭಾ ಐ ಕ್ಲಿನಿಕ್' ಬಹಳ ಪ್ರತಿಷ್ಠಿತ ಖಾಸಗಿ ಕಣ್ಣಿನ ಆಸ್ಪತ್ರೆಯೆಂದು ಗುರುತಿಸಲ್ಪಟ್ಟಿತ್ತು.
ಮೈಸೂರು ರಾಜರ ಅರಮನೆ ವೈದ್ಯ, ಮತ್ತು ಹೈದರಾಬಾದ್ ನಿಝಾಮನ ಖಾಸಗೀ ವೈದ್ಯರಾಗಿ ಸೇವೆಸಲ್ಲಿಸಿದರು. ತಮ್ಮ ವೃತ್ತಿಯಲ್ಲಿ ನಿವೃತ್ತರಾದ ನಂತರ ಪ್ರಭಾ ಐಕ್ಲಿನಿಕ್ ಎಂಬ ವಿಶ್ವೇಶ್ವರಪುರಂನಲ್ಲಿ ಕಣ್ಣಿನ ಆಸ್ಪತ್ರೆಯನ್ನು ತೆರೆದರು. ನರ್ಸಿಂಗ್ ಹೋಂನ್ನು ತಮ್ಮ ಅಳಿಯ ಡಾ. ಎಚ್.ಕೃಷ್ಣಮೂರ್ತಿಗೆ ವಹಿಸಿಕೊಡುವವರೆಗೆ ಅಲ್ಲಿಯೇ ಸೇವೆ ಸಲ್ಲಿಸಿದರು.
ಶ್ರೇಷ್ಠ ಕಥಕ್ಕಳಿ ಕಲಾವಿದ ಚಂಪಾಕ್ಕುಳಂ ಪಾಚು ಪಿಳ್ಳೈ ಅವರು ಗೋಪೀನಾಥರ ಹಿರಿಯ ಸಹೋದರ. ಕಥಕ್ಕಳಿಯ ದಕ್ಷಿಣಾದಿ ಮತ್ತು ಉತ್ತರಾದಿ ಚಿಟ್ಟ ಗಳೆರಡರಲ್ಲೂ ಅವರು ಪಳಗಿದವರು. ಕೇರಳ ಕಲಾಮಂಡಲಂ ಸ್ಥಾಪಕ ವಲ್ಲತೋಳ್ ನಾರಾಯಣ ಮೆನನ್ ಅವರಿಂದ ಉನ್ನತ ಶಿಕ್ಷಣ ಪಡೆಯಲು ಆಹ್ವಾನಿತರಾದ ಗೋಪೀನಾಥರು ಪಟ್ಟಿಕ್ಕಾಮ್ ತೋಡಿ ರವುನ್ನಿ ಮೆನನ್, ಗುರು ಕುಂಚು ಕುರುಪ್ ಮತ್ತು ಗುರು ಕವಲಪ್ಪರ ನಾರಾಯಣನ್ ನಾಯರ್ ಮುಂತಾದವರಿಂದ ಹೆಚ್ಚಿನ ನೃತ್ಯ ಶಿಕ್ಷಣ ಪಡೆದರು. ರಸಾಭಿನಯ ತರಬೇತಿಯನ್ನು ಪದ್ಮಶ್ರೀ ಪುರಸ್ಕೃತ ನಾಟ್ಯಾಚಾರ್ಯ ಮಣಿ ಮಾಧವ ಚಕ್ಕಿಯರ್ ಅವರಿಂದ ಪಡೆದರು. ಅಮೆರಿಕದ ಮಿಚಿಗನ್ ಪ್ರದೇಶದಿಂದ ಬಂದು ಪ್ರಸಿದ್ಧ ನೃತ್ಯಗಾತಿ ಎನಿಸಿದ್ದ ಎಸ್ತರ್ ಲ್ಯುಯೆಲ್ಲಾ ಶೆರ್ಮನ್ ಎಂ ಪೂರ್ವ ಹೆಸರಿನ ರಾಗಿಣಿ ದೇವಿ ಅವರೊಂದಿಗೆ ಡಿಸೆಂಬರ್ ೧೯೩೨ರಲ್ಲಿ ಮುಂಬೈನಲ್ಲಿ ಪ್ರಥಮ ಪ್ರಥಮ ಪ್ರದರ್ಶನ ನೀಡಿದವರು ಗುರು ಗೋಪೀನಾಥರು.
ಗೋಪೀನಾಥ್ ಅವರ ಪ್ರಾರಂಭಿಕ ಪ್ರಯತ್ನದ ಫಲವಾಗಿ ಕೇರಳದ ಕಥಕ್ಕಳಿಯು ಅತ್ಯಂತ ಜನಪ್ರಿಯ ಮಟ್ಟಕ್ಕೇರಿತು. ಪಾರಂಪರಿಕ ಕಥಕ್ಕಳಿಗೆ ಹೊಸತನ ನೀಡಿ, ಕಥಕ್ಕಳಿ ನಟನಂ ಮತ್ತು ಬಳಿಕ ಕೇರಳ ನಟನಂ ಎಂಬ ಶೈಲಿಯನ್ನು ನೀಡಿದವರು ಅವರು. ಆದರೆ ಕಥಕ್ಕಳಿಯ ಮೂಲ ಆಶಯ ಮತ್ತು ಸಾರಕ್ಕೆ ಧಕ್ಕೆ ಬಾರದಂತೆ ಜಾಗೃತವಾಗಿರುವುದು ಅವರ ಪ್ರಯೋಗಶೀಲತೆಗೆ ಸಾಕ್ಷಿಯಾಗಿತ್ತು. 30ರ ದಶಕದ ಆದಿಭಾಗದಲ್ಲೇ ಭಾರತೀಯ ನೃತ್ಯ ಶೈಲಿಯನ್ನು ವಿದೇಶದಲ್ಲೂ ಪ್ರಚುರ ಪಡಿಸಿದವರಲ್ಲಿ ಗೋಪಿನಾಥ್ ಪ್ರಮುಖರು. ಅವರು ತಮ್ಮದೇ ಆದ ಕಥಕ್ಕಳಿ ಶೈಲಿಯಿಂದ ಪ್ರಸಿದ್ಧರಾಗಿದ್ದು, ಇದನ್ನು ಸರಳೀಕೃತ ಕಥಕ್ಕಳಿ ಎಂದೂ ಕರೆಯಬಹುದಾಗಿದೆ. ಸಾಂಪ್ರದಾಯಿಕತೆಗೆ ಭಂಗ ತಾರದೆ, ಕಥಕ್ಕಳಿಯನ್ನು ಹಾಳುಗೆಡಹದೆ, ಹೊಸತನ ಬಿಂಬಿಸುವ ಶೈಲಿಯ ಮೂಲಕ ಅದನ್ನು ಪ್ರಸಿದ್ಧಿಗೆ ತಂದಿರುವುದು ಗೋಪೀನಾಥರ ಹೆಗ್ಗಳಿಕೆ.
1908ರ ಜೂನೇ 24ರಂದು ಪೆರುಮನ್ನೂರ್ ತರವಾಡು ಮನೆತನದ ಮಾಧವಿ ಅಮ್ಮ ಮತ್ತು ಕೈಪ್ಪಿಲ್ಲಿ ಶಂಕರ ಪಿಳ್ಳೈ ಪುತ್ರರಾಗಿ ಕೇರಳದ ಅಲೆಪ್ಪಿ ಜಿಲ್ಲೆಯ ಚಂಪಾಕ್ಕುಳಂನಲ್ಲಿ ಜನಿಸಿದ ಗೋಪೀನಾಥ್ ಅವರ ಮನೆತನ ಕಥಕ್ಕಳಿ ಮತ್ತು ಕೃಷಿಗೆ ಹೆಸರಾಗಿತ್ತು. ಅವರ ಮನೆತನಕ್ಕೆ ಕಥಕ್ಕಳಿಯಲ್ಲಿ ಸುಮಾರು 200 ವರ್ಷಗಳ ಇತಿಹಾಸವಿತ್ತು. 13ರ ವಯಸ್ಸಿಗೇ ಕಥಕ್ಕಳಿ ಆರಂಭಿಸಿದ ಅವರು 12 ವರ್ಷಗಳ ಕಾಲ ಶ್ರೇಷ್ಠ ಕಥಕ್ಕಳಿ ಗುರುಗಳಾದ ಚಂಪಾಕ್ಕುಳಂ ಪರಮು ಪಿಳ್ಳೈ, ಮತ್ತೂರು ಕುಂಜುಪಿಳ್ಳ ಪಣಿಕ್ಕರ್, ತಕಾಳಿ ಕೇಶವ ಪಣಿಕ್ಕರ್ ಅವರಿಂದ ಕಲಿತರು. ಮೋಹಿನಿಯಾಟ್ಟಂನ ಶ್ರೇಷ್ಠ ಕಲಾವಿದೆ ಮತ್ತು ಕೇರಳ ನಟನಂ ಪ್ರವೀಣೆ ಮುತಕ್ಕಳ್ ತಂಗಮಣಿ ಅಮ್ಮ ಅವರನ್ನು ವಿವಾಹವಾದ ಅವರಿಗೆ ನಾಲ್ವರು ಮಕ್ಕಳಿದ್ದಾರೆ.
ಭಾರತದ ನೃತ್ಯ ಕ್ಷೇತ್ರದಲ್ಲಿ ಗುರು ಗೋಪೀನಾಥ್ ಅವರದು ಅಚ್ಚಳಿಯದ ಹೆಸರು. ಅದ್ಭುತ ನೃತ್ಯಪಟುವಾಗಿದ್ದ ಅವರು ಶಾಸ್ತ್ರೀಯ ನರ್ತನ ಕ್ಷೇತ್ರದ ಸರಿಸಾಟಿಯಿಲ್ಲದ ಪ್ರತಿಭೆಯಾಗಿದ್ದರು. ಕಥಕ್ಕಳಿ ನೃತ್ಯ ಪ್ರಾಕಾರಕ್ಕೆ ಹೆಚ್ಚಿನ ಬೆಳಕು ತಂದರು. ಅತ್ಯುತ್ತಮ ನಟ, ಕೋರಿಯೋಗ್ರಾಫರ್ ಕೂಡ ಆಗಿದ್ದ ಗುರು ಗೋಪೀನಾಥ್ ಅವರು ೩೦-೪೦ರ ದಶಕದಲ್ಲಿ ಹಿಂದಿಯ ಖ್ಯಾತ ನೃತ್ಯ ನಿರ್ದೇಶಕ ಉದಯ ಶಂಕರ್ ಅವರಿಗೆ ಸಾಟಿಯಾಗಿದವರು ಎಂಬ ಖ್ಯಾತಿ ಪಡೆದಿದ್ದರು. ದೆಹಲಿಯ ರಾಮ್‌ಲೀಲಾ ಉತ್ಸವಕ್ಕೆ ಈಗಿನ ರೂಪ ಬಂದಿರುವುದು ಗೋಪೀನಾಥ್ ಅವರ ನೃತ್ಯ ನಿರ್ದೇಶನದಿಂದಾಗಿಯೇ ಎಂಬ ಹೆಗ್ಗಳಿಕೆಯಿದೆ.
ಚೆನ್ನೈಯಲ್ಲಿ ನಟನ ನಿಕೇತನ ಎಂಬ ನೃತ್ಯ ಶಾಲೆಯನ್ನೂ ಸ್ಥಾಪಿಸಿರುವ ಅವರಿಗೆ ಬಂಗಾಳದ ರವೀಂದ್ರ ಭಾರತಿ ವಿಶ್ವವಿದ್ಯಾನಿಲಯವು ಗೌರವ ಡಾಕ್ಟರೇಟ್ ನೀಡಿ ಗೌರವಿಸಿತ್ತು. ಗೋಪಿನಾಥ್ ಅವರಿಗೆ 1934ರಲ್ಲಿ ಕಲ್ಕತ್ತಾದಲ್ಲಿ ನಡೆದ ಬಂಗಾಳಿ ಸಂಗೀತ ಸಮಾವೇಶದಲ್ಲಿ ಅಭಿನವ ನಟರಾಜ ಬಿರುದು ದೊರೆತಿತ್ತು. ತಿರುವಾಂಕೂರು ಮಹಾರಾಜರ ಆಸ್ಥಾನ ನರ್ತಕರೂ ಆಗಿದ್ದ ಅವರು ಮದ್ರಾಸ್ ಮಲಯಾಳಂ ಸಮಾವೇಶದಲ್ಲಿ ನಟನ ಕಲಾನಿಧಿ ಬಿರುದು, ಕಲಾ ತಿಲಕಂ, ಡಿ.ಲಿಟ್ ಪದವಿ, ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ, ಸಂಗೀತ ನಾಟಕ ಅಕಾಡೆಮಿ ಫೆಲೋಶಿಪ್ ಮುಂತಾದ ಸನ್ಮಾನ, ಬಿರುದು, ಗೌರವಗಳು ಸಂದಿವೆ.
ತಿರುವನಂತಪುರದ ಚಿತ್ರೋದಯ ನರ್ತಕಾಲಯಂನ ಪ್ರಾಂಶುಪಾಲರಾಗಿ, ತಿರುವಾಂಕೂರು ಆಸ್ಥಾನ ವಿದ್ವಾಂಸರಾಗಿ, ನವದೆಹಲಿಯ ಕೇರಳ ಕಲಾ ಕೇಂದ್ರ ಪ್ರಾಂಶುಪಾಲರಾಗಿ, ಮದ್ರಾಸ್ ನಟನ ನಿಕೇತನದ ನಿರ್ದೇಶಕರಾಗಿ, ನವದೆಹಲಿಯ ರಾಮ ಲೀಲಾ ನಿರ್ದೇಶಕರಾಗಿ, ಮದ್ರಾಸ್ ಸಂಗೀತ ನಾಟಕ ಸಂಘದ ಸದಸ್ಯರಾಗಿ, ಕೇಂದ್ರೀಯ ಸಂಗೀತ ನಾಟಕ ಅಕಾಡೆಮಿ ಸದಸ್ಯರಾಗಿ ಮತ್ತು ಇನ್ನೂ ಹಲವು ಸಾಂಸ್ಕೃತಿಕ ಸಂಘ ಸಂಸ್ಥೆಗಳಲ್ಲಿ ಸಕ್ರಿಯರಾಗಿದ್ದರು.
ಗುರು ಗೋಪೀನಾಥರು ಮಲಯಾಳಂ ಮತ್ತು ಇಂಗ್ಲಿಷಿನಲ್ಲಿ ಕೇರಳದ ನೃತ್ಯ ಪ್ರಾಕಾರಗಳನ್ನೊಳಗೊಂಡಂತೆ ಭಾರತೀಯ ನೃತ್ಯ ಶಾಸ್ತ್ರಗಳನ್ನು ಕುರಿತಾದ ಮಹದ್ಗ್ರಂಥಗಳನ್ನು ರಚಿಸಿದ್ದಾರೆ. ಸಂಸ್ಕೃತ ಶ್ಲೋಕಗಳನ್ನು ಒಳಗೊಂಡಂತೆ ಅವರು ರಚಿಸಿರುವ ‘ ’ ಅತ್ಯಂತ ಪ್ರಸಿದ್ಧಿ ಪಡೆದಿದೆ.
ಪಾಟೀಲ್ ಪುಟ್ಟಪ್ಪನವರ "ಪ್ರಪಂಚ" ವಾರ ಪತ್ರಿಕೆಯಲ್ಲಿ ಉಪ ಸಂಪಾದಕಿಯಾಗಿ ತಮ್ಮ ವೃತ್ತಿ ಜೀವನವನ್ನ್ನ್ನು ಆರಂಬಿಸಿದರು. ಒಂದು ವರ್ಷ ಈ ಕೆಲಸ ಮಾಡಿದರು.
ಇಸ್ಕಾನ್‌ ನಲ್ಲಿ ಅನುವಾದಕಿ ಹಾಗೂ ಆಧ್ಯಾತ್ಮಿಕ ಮಾಸಪತ್ರಿಕೆಯ ಉಪ ಸಂಪಾದಕಿಯಾಗಿ ೩ ವರ್ಷ ಕೆಲಸ ಮಾಡಿದರು.
ಕನ್ನಡಪ್ರಭದ ಮ್ಯಾಗಝಿನ್ ವಿಭಾಗದಲ್ಲಿ ಸಖಿ ಪಾಕ್ಷಿಕದ ಹಿರಿಯ ಉಪಸಂಪಾದಕಿಯಾಗಿ ೧ ವರ್ಷ ೩ ತಿಂಗಳು.
ಟೈಮ್ಸ್ ಸಮೂಹದ ವಿಜಯ ನೆಕ್ಸ್ಟ್ ಸಾಪ್ತಾಹಿಕ ಹಾಗೂ ಬೋಧಿವೃಕ್ಷ ವಾರಪತ್ರಿಕೆಯಲ್ಲಿ ಮುಖ್ಯ ಉಪ ಸಂಪಾದಕಿಯಾಗಿ ಕಾರ್ಯನಿರ್ವಹಣೆ.
ಉಪ್ಪಿನ ಕಾಗದ ಚಲನಚಿತ್ರಕ್ಕೆ ಚಿತ್ರಕಥೆ , ಸಂಭಾಷಣೆ ಮತ್ತು 2 ಹಾಡುಗಳ ರಚನೆ
ಹಂಗಾಮ ಸಾಹಿತ್ಯ ಪತ್ರಿಕೆ, ಕನ್ನಡ ಟೈಮ್ಸ್ ವಾರ ಪತ್ರಿಕೆ, ಅಗ್ನಿ, ಪ್ರಜಾವಾಣಿ ಪತ್ರಿಕೆಗಳಲ್ಲಿ ಅಂಕಣ ಬರೆದಿದ್ದಾರೆ.
ಪ್ರಸ್ತುತ ಫ್ರೀಲ್ಯಾನ್ಸ್ ಬರಹಗಾರ್ತಿ/ಅನುವಾದಕಿಯಾಗಿ ಕೆಲಸ ಮಾಡುತ್ತಿದ್ದಾರೆ. ಆಧ್ಯಾತ್ಮಿಕ ಜಾಲತಾಣವೊಂದರ ಸಹಸಂಪಾದಕಿಯಾಗಿದ್ದಾರೆ.
ಆಗಷ್ಟ್ ೧೫, ೧೯೭೯ ರಲ್ಲಿ ತೀರ್ಥಹಳ್ಳಿಯಲ್ಲಿ ಜನಿಸಿದರು. ಇವರ ಹುಟ್ಟು ಹೆಸರು ಗಾಯತ್ರಿ. ಮುಂದೆ ಲೇಖಕಿಯಾದಾಗ ಇವರು ತಮ್ಮ ಹೆಸರನ್ನು ಚೇತನಾ ತಿರ್ಥಹಳ್ಳಿ ಎಂದು ಬದಲಾಯಿಸಿಕೊಂಡರು. ಅಲಾವಿಕಾ ಇವರ ಮತ್ತೊಂದು ಹೆಸರು. ಈ ಹೆಸರಿನಲ್ಲಿ ಒಂದು 'ಇ - ಪುಸ್ತಕ'ವನ್ನೂ ಪ್ರಕಟಿಸಿದ್ದಾರೆ. ಶಿವಮೊಗ್ಗದ ಮೇರಿ ಇಮ್ಯಾಕ್ಯುಲೇಟ್ ಮತ್ತು ತೀರ್ಥಹಳ್ಳಿಯ ಸೇಂಟ್ ಮೇರೀಸ್ ಶಾಲೆಗಳಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ, ತೀರ್ಥಹಳ್ಳಿಯ ಸರ್ಕಾರಿ ಪ್ರೌಢಶಾಲೆಯಲ್ಲಿ ಪ್ರೌಢ ಶಿಕ್ಷಣ ಮತ್ತು ತುಂಗಾ ಕಾಲೇಜಿನಲ್ಲಿ ವಿಜ್ಞಾನ ವಿಷಯದಲ್ಲಿ ಪದವಿಪೂರ್ವಶಿಕ್ಷಣ ಪಡೆದರು. ಮೊದಲನೇ ವರ್ಷದ ಬಿ.ಎಸ್ ಸಿ ಓದಬೇಕಾದರೆ, ಮದುವೆಯ ಕಾರಣಗಳಿಂದ ಓದು ನಿಲ್ಲಿಸಬೇಕಾಯಿತು. ಪ್ರಣವ ಚೈತನ್ಯ ಇವರ ಒಬ್ಬನೇ ಮಗ.
ಚೇತನಾ ತೀರ್ಥಹಳ್ಳಿ ಇವರು ಕನ್ನಡದ ಲೇಖಕಿ. ಬ್ಲಾಗ್, ಕವಿತೆ, ಸಣ್ಣ ಕಥೆ, ನಾಟಕ ಹೀಗೆ ಅನೇಕ ಪ್ರಕಾರಗಳಲ್ಲಿ ಸಾಹಿತ್ಯ ರಚಿಸಿದ್ದಾರೆ. ಪ್ರಸ್ತುತ ಫ್ರೀಲ್ಯಾನ್ಸ್ ಬರಹಗಾರ್ತಿಯಾಗಿದ್ದಾರೆ ಮತ್ತು ಸಾಮಾಜಿಕ ಜಾಲತಾಣದಲ್ಲಿ ಸಕ್ರಿಯವಾಗಿದ್ದಾರೆ.
ಚಬನೂರ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ, ಜಾನಪದ, ಡೊಳ್ಳು ಕುಣಿತ, ಕರಡಿ ಮಜಲು, ಮೊಹರಮ ಹೆಜ್ಜೆ ಕುಣಿತ, ಹರಿ ಭಜನೆ ಮತ್ತು ಶಿವ ಭಜನೆ ದೊಡ್ಡ ಆಟ ಮಹಾಭಾರತ ಇತ್ಯಾದಿ ಗ್ರಾಮದ ಕಲೆಯಾಗಿದೆ
ಹೊನ್ನಳ್ಳಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ತೋನಶ್ಯಾಳ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಚೆನ್ನಪ್ಪ, ೧೮೮೧ನೆಯ ಅಕ್ಟೋಬರ್ ೨೮ರಂದು ಧಾರವಾಡದಲ್ಲಿ ಜನಿಸಿದರು. ತಂದೆ ದಾನಿಯೇಲಪ್ಪ, ತಾಯಿ ಸುಭದ್ರಮ್ಮ. ಅವರ ತಂದೆ ಅನಾಥಾಶ್ರಮದ ಮೇಲ್ವಿಚಾರಕರು ಹಾಗೂ ಶಿಕ್ಷಕರು. ಅವರ ಮೂಲಸ್ಥಳ ಬಳ್ಳಾರಿ ಜಿಲ್ಲೆಯ ಹಡಗಲಿ ತಾಲೂಕಿನಲ್ಲಿರುವ ಉತ್ತಂಗಿ ಗ್ರಾಮ. ಗೌಡರ ಮನೆತನ. ವೀರಶೈವ ಮತಾನುಯಾಯಿಗಳು. ಎರಡು ತಲೆಮಾರಿನ ಹಿಂದೆಯೇ ಮತಾಂತರವಾಗಿದ್ದರೂ ಮೂಲಸ್ಥಳದ ಮತ್ತು ಧರ್ಮದ ಬಗೆಗೆ ಅವರಿಗೆ ಅಪಾರ ಅಭಿಮಾನ.
ಅದರಿಂದ ಉತ್ತಂಗಿ ಅವರ ಹೆಸರಿನ ಭಾಗವಾಗಿಯೇ ಉಳಿಯಿತು. ಚೆನ್ನಪ್ಪನವರ ಬಾಲ್ಯ ಕಳೆದುದು ಗದಗ ಬೆಟಗೇರಿಯಲ್ಲಿ. ಬಾಲಕ ಚೆನ್ನಪ್ಪನ ಪ್ರಾಥಮಿಕ ಶಿಕ್ಷಣ ಅಲ್ಲಿಯೇ ಆಯಿತು. ಬಾಲ್ಯದಲ್ಲಿ ಅಂಥಹ ಬುದ್ದಿವಂತ ವಿದ್ಯಾರ್ಥಿಯಾಗಿರಲಿಲ್ಲ. ಜ್ಞಾಪಕ ಶಕ್ತಿಯೂ ಕಡಿಮೆ. ಶಾಲೆಯ ಎಲ್ಲಾ ಬಾಲಕರಿಗಿಂತ ಅಭ್ಯಾಸದಲ್ಲಿ, ಹಿಂದೆ. ಗಣಿತ ಅವರಿಗೆ ಬಹಳ ತಲೆನೋವಿನ ವಿಷಯ. ತಂದೆಯಿಂದ ಆಗಾಗ ಶಿಕ್ಷೆಗೆ ಒಳಗಾಗುತಿದ್ದರು. ಆದರೆ ಆತಂಕ, ಸದಾ ಯೇಸುವಿನ ಪ್ರಾರ್ಥನೆಯಲ್ಲಿ ನಿರತರು.
ಮಗನು ಎಲ್ಲರಂತೆ ಆದರೆ ದೇವರ ಸೇವೆಗೆ ಬಿಡುವೆನೆಂಬ ಹರಕೆ ಮಾಡಿಕೊಂಡಿದ್ದರು. ಧಾರವಾಡದಲ್ಲಿ ಬಡಮಕ್ಕಳಿಗಾಗಿರುವ ವಸತಿಶಾಲೆಯಲ್ಲಿ ಸೇರಿದರು ಅಲ್ಲಿ ಇಂಗ್ಲಿಷ್ ಮತ್ತು ಸಂಸ್ಕೃತ ಕಲಿಸಲಾಯಿತು.ಅಲ್ಲಿ ಮೂರು ವರ್ಷ ಕಲಿತ ನಂತರ ಅವರಲ್ಲಿ ಬಹಳ ಸುಧಾರಣೆ ಕಂಡಿತು. ನೇರವಾಗಿ ಬಾಸೆಲ್ಮಿಷನ್ ಸ್ಕೂಲಿನ ನಾಲ್ಕನೆ ತರಗತಿಗೆ ಪ್ರವೇಶ ಸಿಕ್ಕಿತು. ಅವರ ಚಿಕಿತ್ಸಕ ಬುದ್ದಿಯಿಂದ ಶಿಕ್ಷಕರ ಕೋಪಕ್ಕೆ ಗುರಿಯಾದರು. ಯಾವುದನ್ನು ಖಚಿತ ಮಾಡಿಕೊಳ್ಳದೆ ಒಪ್ಪುತ್ತಿರಲಿಲ್ಲ.
ಅವರಿಗೆ ಸಾಹಿತ್ಯದಲ್ಲಿ ಬಹಳ ಆಸಕ್ತಿ ತಮ್ಮ ಗೆಳೆಯರ ಜೊತೆ ಸೇರಿ ಒಂದು ಪತ್ರಿಕೆಯನ್ನು ಹೊರತಂದರು ಆದರೆ ಶಾಲೆಯ ಅಧಿಕಾರ ವರ್ಗವು ಅದನ್ನು ವಿದ್ಯಾರ್ಥಿಗಳು ಓದಬಾರದೆಂದು ವಿರೋಧಿಸಿತು. ಶಾಲೆಯಿಂದ ಅವರನ್ನು ಹೊರದೂಡುವ ಬೆದರಿಕೆ ಹಾಕಿದರೂ ಜಗ್ಗದೆ ತಮ್ಮ ಕೆಲಸ ಮುಂದುವರಿಸಿದರು. ಹಾಗೂ ಹೀಗೂ ಮೆಟ್ರಿಕ್ ತನಕ ಬಂದರು. ಮೆಟ್ರಿಕ್ ಪರೀಕ್ಷೆಗ ಕುಳಿತುಕೊಳ್ಳಲಿಲ್ಲ. ತಮ್ಮ ವಿದ್ಯಾಭ್ಯಾಸಕ್ಕೆ ವಿದಾಯ ಹೇಳಿದರು.